JOSIP ONYSZKIEWIGZ: 


LIKE 
Mj 
< Dubrovačke prošlost 


Drugi svezak. 


PIŠĆEVIM TROŠKOM. 


Preštampano iz ,PRAVE CRVENE HRVATSKE“. 


FRA 


S% 


A U DUBROVNIKU 1906. 
DUBROVAČKA HRVATSKA TISKARA. 


ZADNJI TRZAJI. 


Uspomena 1806.-1906. 


I. 

Godine je 1813. uoči sv. Vlaha življe 
u — Dubrovniku nego obično ; ali ipak vješto 
bi oko lasno opazilo, da nema negdašnjeg 
pravog spontanog veselja, da je sve nekako 
prekriveno, da se dava volja za nevolju. 
Ne obilaze Župljani i Riječani s vogjama 
na konju po triput gradom, pa da se svaki 
put poklone knezu; nema više »frznica«, 
da nose zastavu i na njoj. dvije gostarice, 
jednu punu vina a drugu ulja, dva kolača 
i vijence sočiva, a na glavi košićiu njemu 


.pogaču i maslinovog granja; nema domaćeg 
= admiralja, da izreče knezu starinski pozdrav 


»laus«; nema kapetana s njegovim momkom 
i sa četiri barjaktara, da se klanjaju knezu ; 
nema kneza, da mu fratri predadu veliku 
ispisanu voštanicu; nema vijećnika, da i 
njima predadu manju; ne biju gruški i ri- 
ječki pomorci bojak na Pilama; nema kneza, 
da vojska pred njim čini smotru; ne vide 
se »Coroje, Vila i Turica«; ne vidi se ma- 
nevar vojske; ne biju se kapetan i kontra- 
kapetan, jer nema kneza da počasti kape- 
tana, jer nema kapetan komu da se pohvali: 
»Presvijetli kneže, naši su dobili, sve je 
mirno«; nema teškog srebrnog obruča, da 


xp gem 


se mladost natječe, ko će ga na koplje na- 
sadit. U jednu riječ nema onog slavlja i 
oduševljenja, koje je vladalo, dok je bila 
repuplika. 

A i kako bi drugčije! 

Eto već je šesti sveti Vlaho, da Dubrov- 
nik nije više Dubrovnik. Grad stoji, gdje je 
i bio, more ga liže kao vazda, a Srgj'ga 
zalegjiva kao od iskona, sve je isto, al nema 
slobodnog Dubrovnika. Na 31. Siječnja 1808, 
skinut je stijeg sv. Vlaha, a zamijenio ga 
je tugji barjak. Pala je Pi a Nestalo 
je slobode! 

# * 

Marko je Marinović taman hodio, da će 
u crkvu na večernju, kad ga ispred »Orlan- 
da« pozdravi poznati glas: 

— Čestito ti, Marko, sveti Vlaho! 

Obrne se i vidi za sobom Vlaha _Kabo- 
gu, gdje ga nekako čudno gleda. 


— Bolje, gosparu Vlaho, da ovijeh zadnjijeh | 


šest nijesam ni dočekao! Nije ovo više naš 
sveti Vlaho, ovo je nekakav novi saincte 
Blasie. Kamo sreće, da na ove strane nije 
nikad ni dolazio! 

— Imaš pravo, Marko! Ali svijet se mi- 
jenja i udesu se valja pokorit. Znaš kako 
ono Gjivo pjeva: 

»Ki bi gori, eto je doli«! 

— »A ki doli gori ustaje«! upane mu u 
riječ Marinović, pa nastavi: 

— Ako je i spjevao prvi stih, ali je brzo 
nadodao i drugi! Gosparu Vlaho, zar smo 


Zane 


se živi zakopali? Zar nije baš nikako mo- 
guće, i ako se na nama izvršio prvi Gjivov 
stih, da se ne može nikako obistinit i dru- 
gi?! 

— Ne viči tako, Marko! Nijesmo više u 
našemu Dubrovniku, sad i kamenje ima uši! 

— Da! I kamenje je steklo uši, a mi 
smo izgubili i mozak! Pet punih godina 
gledamo tugje obilježje na našim mirima, 
pet punih godina gnjije stijeg svetoga Vlaha, 
a pet punih godina nije kadro, da u nama 
podžeže krv i da nam opet dogje na pamet, 
da smo negda bili Dubrovčani! 

Dok je ovo govorio glas mu je sve to 
žešči bivao i on je u cijelom životu drhtao, 
pa nije ni opazio, da se iza njih zaustavio 
mladi frančezi častnik, koji ih je već po 
drugi put pozdravljao nekim osobitim tonom: 

— Je vous salue, Monsieurs! 

Razumiješe obojica značenje ovog poz- 
drava, pa se razigjoše prije gorega zla; 
Vlaho uz placu, a Marko u crkvu na ve- 
černju, govoreći sam sobom: 

— Ne! Dubrovčana nema više! Mi smo 
negda bili! Fuimus Troes! Sve je propalo! 
Samo što će povijest pisat, da je Dubrov- 


. nik negda svoj na svome opstojao! 


A odnekle s Prijekoga dopiraše k njego- 
vim ušima razuzdana pjesma pjanih fran- 
čezih vojnika. 

II. 

Prošao je sveti Vlaho, prošao tiho bez 

obične buke i pregjašnjeg slavlja. 


a te 

Jedne večeri u prvoj polovici Veljače uza- 
vrela jugovina, kako malo kad tako. Crna 
noć po sebi a crniju je čine guste oblačine, 
koje se nagomilale jedna na drugu, pa se 
nagone, ko da se inađe, koja će koju prestić. 


Lijeva kiša ko iz kabla, rekao bi, palo je. 


nebo na zemlju. Od časa do časa sine blje- 
sak kroz onu mrklu tminu, da ga domalo 
poprati jaka grmljavina: sve se zatrese, a 
koža ti se ježi. Vjetar užgao pa zviždi i 
zavija, ko da tužno plače, a more se uzjo- 


salo, pa se pusto zalijeta put kraja, da se. 


lomi o tvrde gradske zidine i izrovane mor- 
ske hridine. Svi ovi elementi prirode: vjetar, 
kiša, more u naponu svoje snage, ko da 
nariču tužnu naricaljku, ko da plaču nad 
slobodom staroga grada, a opet k6 da uckaju 
i bune Dubrovčane: »Što ste zaspali, što 
sie pali u mrtvilo, zašto se ne prenete i vi? 
Silom kao i mi kršite i lomite, tjerajte i 
gonite, osovite se, prenite se, potjerajte ne- 
prijatelja iz vaše kuće! Zasadite stari stijeg 
.slobode! Rada se hoće ne mlohavosti, truda 
ne lijenosti! Ko leži u mrtvilu, sagnjije; 
ko radi taj i žive, svijet je njegov !« 

Vlaho Kaboga ne može da zaspi, čudne 
ga nekakve misli razvukuju, motaju mu se 
amo-tamo glavom, nikako da ih sabere i 
uredi. Uze knjigu, koja mu se pod ruku 
namjerila, te otvori, da će čitat, i prvo na 
što mu se oko namjeri, bje stih: »exoriare 
aliquis hostris ex ossibus ultor«! Zavitlja 
knjigu pa se stade šetat gori doli po sobi, 


sao 


čas se zaustavi kod prozora te sluša onu 
bijesnu ali divnu pjesmu prirode, pa se 
opet prošeta do dna sobe i opet se vrati 
k prozoru, te nasloniv čelo na staklo, sam 
sobom govoraše: g 

— Buči, more, buči! Plači, i ja plačem! 
Imamo i zašto! Svaka se sila razbijala o 
tvrde hridi ovog grada, svakoj je sili odo- 
lijevao, al lukav koliko je bio, lukavost ga 
prevari! O more, more, divno moje more! 
Po tebi se kočio stijeg svetoga Vlaha, po 
tebi su naše karake, pulake i galije plovile 
i silno bogatstvo zgrtale, a ti vazda isto. 
Onda si bilo kako i danas. Uzavriš, rušiš, 
haraš, lomiš, kršiš, topiš, a poslije se umi- 
riš, pa si ko mirno jagnje, i ko da žališ 
što si u tvom divljem bijesnilu čas prije 
učinilo, mirno ližeš brode i ostrve, pa se 
prelijevaš pri sunčanim zrakama u sto zlat- 
nijeh boja, a kad zagje sunce, mjesečeva te 
svjetlost posrebri, pa se lelijaš i izgledaš 
k6 neko veliko beskrajno otajno biće, tajno 
k& sam Tvorac, koji te stvorio! Buči, buči, 
bijesni, pjeni more; ti si nepromjenljivo, ti 
ostaješ i pjevaš od vjekova vazda onu istu 
pjesmu: pjesmu rušenja, pjesmu bijesnila, 
pjesmu nezasitnosti! Pjevalo si tako, kad: 
je stijeg sv. Vlaha ponosno plovio Arćipe- 
lagom, Crnim i Sredozemnim morem, kad 
se ćak do dalekih Ingjija zalijetao, kad su 
slavni i odvažni naši kapetani Mažibradići | 
i Martološići od tamo silnovito blago po 
tebi doma dovozili; pjevalo si pjesmu otajnu 

i urlikalo strašnu rapsodiju kad si proždi- 
.ralo naše .i španjolske brode, koji za svetu 
vjeru vojevahu; pjevalo si tihu i zamamljivu 
ljubavnu pjesmu, kad je počivalo u samom 
Gružu trista drijeva pod stijegom sv. Vlaha, 

a ti si se oko njih lelijalo i previjalo, pa 
im bokove ljubilo, kć što “dragi ljubi lišce 
svoje drage. Pjevalo si bojnu pjesmu, kad 
su po tebi neprijateljske galije put Dubrov- 
nika plovile, ali si do sad vazda i pjesmu 
pobjede stijegu sv. Vlaha pjevalo; a sad ko 
da ti je grlo izmuklo, ko da ćutiš i osjećaš, 
da si i ti oslabilo, kad je propao tvoj lju- 
bimac, tvoj kroz vijekove i vijekove drug i 
. vijerni saveznik, slavni stijeg sv. Vlaha! 
Plačeš, plačeš i naričeš ga, je li? Naričeš 
i pjevaš li mu zar opijelo, je li? Nema ga 
više! Zamotan negdje gnjije, a probudit se 
zar ne će? O more, more, bistro more! Iz- 
vore dubrovačkog blagostanja, - plači i nariči, 


i ja ću zajedno s tobom, bit ću ti pla- 


čidrug...... ! ' 

Ovdje prestane, te stajaše jedno vrijeme 
nepomičan kao kameni kip. Najedanput ot- 
skoči s prozora te stane na sred sobe, pak 
se razviče: 

— Aline!.... Stani!.... Dosta je plača, 
zapjevaj divlji bojni krik, zapjevaj pjesmu 
ustanka, pjesmu  preporogjenja! Zapjevaj 
pjesmu slobode, pjesmu uzdignuća! Zapje- 
vaj, i ja ću ti pomoć! A stijeg će svetoga 
Vlaha po tebi ponosan plovit, ko i do na- 
zad malo vremena, iti ćeš mu bit opet 


—, 


pm 

vijeran pobratim! Pjevaj, more, pjevaj, ba- 
tali jauk i naricanje! Suze su ženske, djela 
su muška! : 

Nakon ovoga klone izmoren i oslabljen 
na postelju, te ga brzo osvoji tvrdi san. 

II. 

Jednog se dana 1813. vozila mala la- 
gja s Lopuda put Gruža, Dvojica voze, a 
treći sjedi na krmi. Vidi se, da gledaju, da 
se što prije uhvate Gruža, jer se naprežu, 
da što jače zasijeku veslima more, ko da 
se inade, koji će kojega zavesti. 

— Živo, braćo, živo! sokolio ih onaj skrme. 

— Ama eto vozimo štogod bolje može- 
mo, ali vražji jug, pa se ne može prije — 
odgovori jedan od vozača. 

Dobru uru nakon toga prispiju u Gruž, 
te lagja pristane uz kraj kod crkve sv. Kri- 
ža. Onaj, te je sjedao na krmi, skoči na 
kraj, turi nešto novca jednomu od vozača 
u ruku, nadodavši: »Kad ste bili tako va- 
ljani, evo vam pa se napijte«. Zatim zabr- 
za put grada, te ravno u dvor Vlaha, Ka- 
boge. 

Kaboga je baš hotio, da izagje iz kuće, 
jer je imao da pogje u Cavtat radi važnijeh 
posala, kad mu djevojka javi, da je došao 
zapostat s Lopuda i da želi odmah s njim 
govoriti. 

— Neka uljeze! reče joj Vlaho. 

U sobu stupi čovjek srednjega uzrasta, 


“crnijeh kosa i presedlasta nosa. Nakloni se 


prama Vlahu, pak će: 


a (TE 


— Dobro jutro, gosparu Vlaho!. Evo me k 
vama, nosim vam dobre glasove. Imao bi vam 
“nešto pripovidjeti, ali na samu u četiri oka. 
. Kaboga je dobro poznao svog zapostata 
i znao je, da mu je on vijeran koliko se 
može, jer su bili njegov djed, pa otac, pa 
sad on vazda zapostati kuće Kaboga. Zato 
je umah razumio, da mora da bude nešto 
važna i prešna, kad on ište š njime na sa- 
mu govoriti. 

— Sjedi, Nikola, i govori što znaš, ovdje 
nikoga nema, sami smo, jedino ću zatvorit 
vrata sobe, da nas ne bi ko čuo. 

To reče i prigje k vratima, pa ih zatvori, 
te se okrene put Nikole: 

— Dakle, što je novo, moj Nikola ? 

— Sreća, velika sreća, gosparu Vlaho! 
Nema više Frančeza ni na Lastovu, ni na 
Šipanu, ni na Kalamoti, pa ni na Lopudu, 
a ako Bog i sveti Vlaho ushtije i vaša mu- 
dra glava, nestat će ih brzo i iz grada! 

Kaboga ostane prvim upečatkom ovih ri- 
ječi osupnut, ai se. odmah razabere, skoči 
sa stolice, zgrabi Nikolu za ramena i pro- 
govori nekijem čudnijem glasom : 

-— Što to govoriš, Nikola ?! Dali se ša- 
liš i sa mnom rugaš? Što sam ti skrivio, da 
me u živu ranu bodeš ?! 

— Nije nikad u nas toga. bivalo, gos- 
paru, da se djetić ruga gosparu, pa ni da- 
nas, vjerujte mi, kad nam je svijem do pla- 
ča a nikomu do šale. Vjerujte mi, istina je, 
što vam govorim, imena mi, koje nosim! 


Ak da 


— Da što se to i kako dogodilo, vi li mi 
znao što potanje pripovidjet? zapita Kabo- 
ga još uvijek u sumnji. 

— Jučer tek je sunce izašlo evo ti pod 
Lopud dva velika broda. Stijeg im nijesmo 
poznali, jerbo naš nije a nije ni frančezini 
ruski. U to se namjerio kapetan Mato i re- 
če, da je stijeg ingleški, da ga on dobro 
pozna. Domalo počeli ovi brodi pucat put 
kraja, a dio se vojske š njih iskrcao na kraj, 
te nakon dobre dvije ure naganjanja s Fran- 
čezima, nestane frančezog stijega, a oni za- 
sade njihov ingleški. Sinoć se pak razgo- 
varao kapetan Mato — jerbo on zna in- 
gleški, on je brodio po njihovijem morima 
— s jednijem njihovijem oficirom, i ovi mu 
je rekao, da su oni istjerali Frančeze i s Las- 
tova, 5 Šipana, i s Kalamote, i da su po 
svijem ovijem mjestima proglasili stare du- 
brovačke zakone, kako što su i u nas ju- 
tros učinili. Još mu je rekao, da. oni ne 
kane ništa drugo, nego prisilit Frančeza, da 
ostavi dubrovačko zemljište a Rusa, da po- 
gje, okle je i došao, te tadar, da će uspos- 
tavit našu republiku i naše zakone po svu- 
da, gdje su i prije bili. 

Dok je Nikola govorio, Kaboga je po- 
mnjivo slušao, pa kad je ovaj svršio, us- 
klikne : 

— Govori li to glas božjega angjela ju- 
tros iz tebe, čovječe ? 

Pak se uspravi i velikim zanosom na- 
stavi: 


ci io 


— Moj mili Dubrovniče, evo ti novo sun- 
ce sviće! Ti naš parče, sveti Vlaho, udijeli 
tvoj blagoslov, daj da tvoj stijeg bude opet 
ponosno lepršat na starijem mirima rodno- 
ga mi grada! 

Otpravi zatim Nikolu i preporuči ga dje- 
vojci, da mu dade štogod, da se založi, a 


on ostane sam u sobi, da u tihoći promoz- - 


ga o stvari. 
— Nijesam se baš nadao, da će do ovo- 
ga ovako brzo doći — govoraše sam so- 


bom — ali ima nekoliko vremena, da su- 
srećem ingleške brode po moru okolo Cav- 
tata i pod Župom u Srebrenomu. Sve sam 
promišljao, da to nema bit zaludu. I tako 
evo i jest! 

Nakon duljeg promišljanja odluči, da ov- 
dje ne valja ni časa izgubit, jer je lijepa 
zgoda. Zato se odmah spravi na put, kamo 
je i onako morao za druge posle poći, da 
pogje put Cavtata, da otole uzbuni Konav- 
ljane i Župljane na ustanak proti Frančezi- 
ma, uvjeren, da će Inglezi pomoć s mora 
i da će se tako Dubrovnik dočepat toliko 
željene slobode, koju već šest godina ima 
da je izgubio. 

: IV. 

Isti su dan iza objeda jašili putem, koji 
vodi iz grada put istoka, tri konjanika. Je- 
dan je Vlaho Kaboga, a druga dvojica nje- 
govi djelići. Oni idu u Cavtat. 

Netom je Kaboga prispio u Cavtat, doče- 
ka ga tamošnji njegov zapostat, te mu: reče, 


ps a 


da ga je dva puta iskao jedan stranaci da 
želi prešno š njime govorit. 

Kaboga uljeze u kuću i raspaše se, da 
malo počine, a sto mu se svakojakih misli 
vrzlo po glavi, zašto bi ga mogao taj stra- 
nac tako žurno iskati. 

Nije prošlo po ure, a zapostat mu javi, 
da stoji onaj stranac pred kućomi da se 
žuri u velike, da š njime govori. 

— Reci mu, neka odmah dogje k meni! 
reče Kaboga. 

Zapostat otrča, a odmah zatim čuje Ka- 
boga osječene korake, gdje stupaju po dvo- 
rištu pa uza stube, dok dopru do vrata nje- 
gove sobe. On se okrene i spazi lijepu spo- 
dobu visokog mladića u odori austrijskog 
oficira, koji ga oslovi čistom hrvaštinom : 

— imam li čast govorit s gospodinom 
Viahom Brnjom Kabogom ? 

— Da, ja sam glavom. Molim vas, stu- 
pite u sobu, evo me na vaše raspoloženje. 

Oficir uljeze, prestavi se, pak će: 

— Zapala mečastna zadaća, da vam kao 
pobočnik austrijskog maršala Hillera predam 
dva pisma uime sadruženijeh engleskijeh i 
austrijskijeh sila. Jedno je sa strane engle- 
ske, a drugo sa strane austrijske. 

Na to izvadi iz njedara dva pisma oblo- 
žena velikim pečatima, preda mu ih, te se 
uljudno pokloni i htjede da ode, ali ga Ka- 
boga zaustavi: 

— Molim vas, odakle ste vi, đa tako li- 
jepo našijem jezikom govorite? 


musi ko 


— Ja sam, gospodine, Hrvat iz Primorja, 
a nalazim se u austrijskoj službi kao častnik, 

— Veoma mi je drago poznati vas, a 
moguće, da budemo imati prigode, da se 
češće sastanemo, odvrati mu Kaboga. 

— Ija se uhvam, daj Bože na dobro, 
odgovori mladi častnik, te se učtivo naklo- 
ni i izagje iz sobe. 

Kaboga ostane sam, pa se zagleda u ona 
dva pisma, koja su pred njim stajala zape- 
čaćena na stolu. 

— Nosite li vesele ili crne glase? govo- 
raše gledajuć u njih. Jeste li vijestnici Du- 
brovačke slobode ili ste zloguke vrane? 
Mučite, ne odgovarate? Ali niit, vi i ne u- 
mijete govorit, vaša će mi slova pričat, što 
ste i ko ste, te što hoćete. 

I drhćućom rukom otvori najprije ono 
pismo, koje je nosilo na zalegjici ingleški 
pečat, pa stane čitat talijanski njegov sadr- 
žaj, koji je bio od prilike ovaj: 

»Visoko rogjeni Gosparu !« 

»Vi ste jedan _od najmoćnijih i najugle- 
»dnijih u Vašemu gradu, zato, i poznajući 
»Vašu ljubav za slobodu rodnog Vam gra- 
»da, šaljem Vam ovo pismo. Upotrebite 
»mudro zgodu, ne propustite je! Ako bu- 
»dete mudro radit, mi ćemo Vam pomoć, 
»da Vam se povrati Vaša stara sloboda. 
»Evo Vam se približuju ingleške i austrijske 
. »zastave, da Vam pomogu povratit slobodu 
»i nezavisnost. Pridružite se k nama, da se 
»lakše Vaše zemljište oslobodi Frančeza 


»Sjetite se Vašeg slavnog imena, Dubrov- 
»čani, i borite se za Vas iste, za Vašu slo- 
»bodu i izvojštit ćete je, kako što su je iz- 
»vojštili Španjolci i Rusi. Oni su sad slo- 
»bodni, u Vama stoji, da budete i Vi«. 
»Pisano u Lopeitu na 10 Listopada 1813.« 
»Lowen« 
»zapovjednik ingleške vojske.« 

Od veselja prigrli pismo rukama na prsi, 
pa će: 

— Blago meni i momu gradu danas i 
do vijeka, evo se sloboda vraća u svoje 
staro sijelo! 

Brzo zatim rastrga obvoj drugoga pisma, 
koje je bilo napisano u istomu smislu, u 
obliku proglasa, upravljenog na narode lliri- 
je, a potpisano od austrijskog maršala Hil- 
lera. : 

Kad je ito pročitao, sasvim se uvjeri o 


. dobroj namjeri saveznijeh vojska, te ne raču- 


najuć, da se usud igra isto tako s cijelijem 
narođima i s velikijem državama kao i s 
pojedinijem ljudima, uspravi se pa stojeć ta- 
ko posred sobe, dade odiiška svome srcu 
izgovarajući glasno Gundulićeve stihove, 
oslagjujuć pri tom pojedine riječi : 
>O lijepa, o draga, o slatka slobodo, 
Dare u kom sva blaga višnji nam Bog je do,« 
— Al'idigao! presječe ga s vrata sobe glas 
Frana Bone, koji s ironičnijem smijehom 
na ustima, nastavi: 
— Lijepo, Vlaho, blago tebi, ti se nasla- 
gjuješ pjevajuć pjesmu slobode, a sloboda 


ME. Moe 


je već davno od nas pobjegla i u ove se 
krajeve ne vraća više tako lasno. 

— Vratit će se prije nego se nadaš! 

— Znam, u. tvojoj se glavi vazda vrze 
neke čudnovate misli, i ti čvrsto vjeruješ u 
ono, što ne će biti nigda. 

— Ha, ha, ha! nasmije se Kaboga. Ču- 
dne li zlogodnice, za Boga! A ja ti govo- 
rim, da će malo vremena proći, a naš će 
se stijeg opet slobodan vijati. 


— Bože daj i sutra, ali o tome nije faj-, 


de ni misliti! 

— Čuj me Frano, — skoči se Kaboga, 
— što bi mi ti odgovorio, kad bih ti ja re- 
kao, da se već vije? 

— Odgovorio bih ti, da trpiš na haluci- 
nacijama, a i to je malo. 

— Dobro, neka su halucinacije, a što je 
ovo ovdje? i zgrabi u ruku ona dva pisma, 
pa ih visoko podigne. 

— Ne znam, što je, valjalo bi da proči- 


— Evo ti, tebi: ću tajnu povjerit, čitaj, pa 
vigji, jesu li to moje halucinacije ili prava 
zbilja ? 

Zatim pruži Boni oba pisma, nadodavši : 

— Evo, documenta damus! 

Bona ih uzme, pročita prvo jedno. pa 
drugo, te ih postavi opet na stol pred Vlaha. 

— Što sad govoriš? zapita ga Vlaho gla- 
som pobjednika. 

— Ništa, nego žalim tebe, da si se tako 
zagrijao. 

— Kako? Zar i još sumnjaš, zar još o- 
klijevaš? Aoh, jadan Vlaho, komu si tajnu 
povjerio! Ti si izdajica, ti si plaćen od Fran- 
čeza, tebi nije do slobode, ti je prezireš! 
Ti nijesi dostojan, da te sunce grije! Du- 
brovniče, Dubrovniče, moj dragi grade, zar 
i ti ragjaš sinove, da te izdavaju! A ti Fra- 
no, ti koji si potomak slavnog Nikolice, ko- 
ji je bijedan za ovi grad u dalekoj Silistriji 
u tamnici poginuo, hoćeš da sad izdaš Du- 
brovnik, sad u ovakoj prilici, kad mu je 
najviša potreba svojijeh sinova, sad kad mu 
je sloboda na pragu, sad ga Frano izda- 
vaš?! Upri prstom, stari grade, u ovog iz- 
roda, upri, pa mu prezirno dovikni Cesa- 
rove riječi: »Tu quoque Brute«! 

— Dosta! prekine ga Bona. Vlaho, ti si 
me danas uvrijedio, kako još niko nigda, 
vlastelinu si dubrovačkom rekao, da je  iz- 
dajica svoga rodnog grada. To je najviša 
i najjača uvrijeda, koja se može dobaciti. 
Ali, čuj me: Sve ti opraštam, jer znam, da 
si mi to rekao jedino iz prevelike ljubavi 
prama našemu gradu i iz velike želje, da 
se što prije dočepa slobode. Zato ti opra- 
štam i jedino zato. Nu opet ti velim: 
Sve mi se čini, da si se prem rano i 
odviše zanio. Ne bi hotio, da bude kakav 
treći cilj po srijedi, a da ti, pa i mi svi, 
budemo samo slijepo orugje u čijim ruka- 
ma. Valja biti jako oprezan, osobito sada u 
ovijem prilikama, crne su se nadvile obla- 
čine na naš grad, a opreznost je vodić k 

cilju, naprasitost ni u čemu ne koristi. Nu 
ipak, da vidiš, da i u meni kola stara du- 
brovačka vlasteoska krv, da se uvjeriš, da 
i ja ćutim moj rogjeni grad ko i ti, da sam 
dostojan imena obitelji Bona, evo ti ruke, 
s tobom ću se borit, radit ću sve što bude 
potreba, da se, ako je ikako moguće, opet 
dočepamo slobode, i poginut ću do potre- 
be za nju, ali samo opominjem te, da 'bu- 
demo veoma oprezni, da se ne pokajemo 
prije vremena! 


I stiskoše dva prijatelja desnice pa se iz- | 


grle i izljube, .zapela im riječ u grlu, ne 
mogu da progovore, al obojici provališe su- 
ze na oči i više govore one suze, rnego 
najbiranije riječi vještog govornika. 

Kad se malo smiriše, prvi će Kaboga: 

— Imaš pravo, Frano, opreznostje u ve- 
like potrebita, ali ne znam, je li baš potre- 
ba toliko sumnjati, koliko ti nazrijevaš. 

— »Timeo Danaos et dona ierrentes«, 
Vlaho! 

— DA, ali koliko ne valja biti neoprezan, 
toliko ne valja opet s druge strane bit pre- 
tjeran u sumnji. Za velika se djela hoće i 
jake odvažnosti! Nijesmo li se već dvaput 
ovijeh zadnjijeh godina oslobodili Frančeza ? 
Prvi put nazad 45 godina baš godine 1766. 
I ja se nešto malo spominjem kako dijete, 
ali mi je otac sve u tančine pripovjedao. 
Te se godine naš senat nešto uhvatio š nji- 
hovijem konsulom Prevost-om; na 3. Stu- 
denoga dojedriše u Gruž dva njihova bro- 


vih e 


da s neprijateljskom namjerom, Naši su 
poslali odmah dva vijećnika na brod, da 
stvar izglade i Frančeza umire, ali im za- 
povjednik osorno odgovori, da ih on ne će 
slušat, već da hoće govorit s cijelijem vijećem. 
I bio je pozvan u vijeće, gdje je došao i 


* govorio, pa se stvar lijepo poravnala, te su 


na 19. istoga mjeseca brodovi odjedrili iz 
Gruža i još pozdravili Gruž sa 11 hitaca iz 
topova! 

— To sve znam. . 

— A nijesu li opet u Svibnju 1798 do- 
jedrili dva fračeza broda pod Kalamotu, pa 
smo i njih otpravili! : 

— Ali našom velikom štetom i nevoljom! 
Valjalo je dati njihovu agentu Briche-u ono, 
što je tražio, biva zajam od 600.000. frana- 
ka, koje smo s velikom mukom skupili, a 
koje nam ne će niko nigda vratitit! 

— Svaki se zajam mora vratit, pa i taj! 

— Da, ali komu? Repuplike nema više! 
Od osme se stijeg svetoga Vlaha više ne vije. 
Zamijenio ga je ovemu gradu sasvijem tugji! 

— Sve je to istina! Ali kako smo srećno 
prebrdili ove dvije neprilike, pa i onu s Ru- 
sima, ne bi li smo zar mogli i sadašnju? 

— Napominješ li to Ruse godine 1778? 

— Taman. Kako nam je onda: grubo Ru- 
sija prijetila! Kad je te godine Turska na- 
vijestila rat Rusiji, grof Aleksije Orlov, ru- 
ski admiralj, susrete neke naše galije u 
Moreji, gdje nose hrane u Carigrad. Or: ih 
je smatrao kao neprijatelje, jer veljaše, da 


pio 


pomažu Turčinu, te pogje u potjeru za nji- 
ma, a svud je zatim plijenio naše brode, 
gdjegod bi ih susrio. Naši se našli na ve- 
likoj muci; što će bez mora? Brodovi im 
nijesu nigdje mogli sjegurni plovit, te naša 
trgovačka mornarica izgubi ugled. Na to vi- 
jeće odluči, da pogje Frano Ranjina kao 
poklisar pred prijestolje same carice Kata- 
rine II. On pogje, ali sve zaludu, ona ga 
“ne usliši. Na sreću slijedeće godine bje sklo- 
pljen mir izmegju Rusije i Turske, te se 
iako pri pogodbi, koja se potpisala na ru- 
. skom brodu »Nađeždi« pred lukom Livorna, 
dogje i s nama do sporazumljenja i mira. 
I tako smo i tu upadicu srećno prebrdili 

-— Bože daj, da i sad bude tako! 

— Uhvam u Boga i svetoga Vlaha, da 
hoće. Nu đangubit se ne smije. Valja od- 
mah stavit ruke na posao. Ja ću se mislit, 
da pobunim Cavtaćane, a ti, Frano, pogji 
u Konavle i tamo radi, da digneš na oružje 
Konavljane. 

— Dobro, neka bude tako. Ali budimo 
jako oprezni, Vlaho, opet ti ponavljam. Va- 
lja se čuvat, da izbjegnemo vještom oku i 
još vještijem uhu frančeziieh činovnika u 
Cavtatu i u Konavlima, to više, da u ovi- 
jem krajevima ima narodne straže i pandu- 
ra, koji su svi odani Frančezima, jer ih do- 
bro plaćaju. 

— Tako je, al ne zaboravimo, Frano, da 
»audaces fortuna juvat«, radimo hrabreno i 
pametno! 

— Pa što Bog da i sveti Vlaho! doda 
Bona, te se rukuje s Kabogom i ode. 


Sveti je Luka. U Bačevu se Dolu i u Ra- 
dovčićima slavi krsno ime. Zgrnulo se u 
ova dva sela naroda iz svijeh ostalijeh se- 


lija Konavala. Tu se peče pecivo na veli- 


kijem ražnjima, toči se vino, pjeva se, baca 
se kamena -s ramena. Onamo se uhvatilo 
kolo mlagjarije pa hitno igra a usred se 
kola natežu tri para mješnica, sve se znoje. 
Onamo opet u hladu sjedi skup staraca, pa 
pričaju, što je negda bilo. Sve samo zdrav- 
lje i veselje. Ispod široke murve podvio no- 
ge starac slijepac, pa pjeva uz gusle tužnu 
pjesmu, pjesmu propasti srpskog carstva na 
Kosovu... .! 

Malo niže sakupio se u jednoj uvali skup 
biranijeh Konavljana. Š njima je Frano Bo- 
na. Ele nešto krupno vijećaju! I da se ko 
namjeri, pa da ti ih po imenu nazove, vi- 
dio bi, da je tu skorup konavoskog naroda, 
Tu su Magud, Paljetak, Tvrtkovići, Bani, 


= Taraši, a ko bi ih svijeh izbrojio! Zbor zbo- 


rili i nešto odlučili, pa se razilaze, gaze je- 
dan po jedan, ko dani zašta ne znaju. Zad- 
nji se uputi k središtu sela Frano Bona. 
Sve se nešto podsmijehiva, e čitaš mu na 
licu, dobru se nada, dobra se zanago go- 
tovost prihvatila. 

Pristupi hrpi momčadi, koji su se bacali 
kamena s ramena, pak će: 

— Ela momci, vesela vam majka, da vi- 

dim, ko će najdalje, dukat je njegov! — i 
izvadi srebrni novac, pa ga podigne u dva 
prsta u vis, da ga svi vide. 

Nasta natjecanje, ko će dalje, ko će bo- 
lje. Svi se uvjeriše, da ih je svijeh nadba- 
cio Ivaniš Tarašev. A i jest momak od oka! 


Svijeh je rastom za cijelu glavu nadvisio, - 


a u najboljemu je rzu mladosti, tek ga sta- 
la garit mrka naustnica. 

— Evo ti. momče, pa se napij, junak si 
od junaka, kad si ih svijeh premetnuo! — 
reče mu Bona i pruži dukat, koji Ivaniš uze, 
te se maši za kapu i nakloni prama daro- 
vatelju. 

— Čijeg li si soja i plemena, kako te 
viču ? zapita ga Bona. ' 

— Po krstu Ivaniš, a po djedovima Ta- 
raš! odgovori momak, 

U to se začu nečiji jaki glas, gdje iz sve- 
ga grla viče: 

-— »Dižite se, Konavljani, na obranu i 
na oružje! Eto Crnogorci došli na Debeli 
Brijeg, poklat će nas i staro i mlado, k6 
mišad! Ko je junak na ždrijelo! Ko je Ko- 
navljanin na Debeli Brijeg !« 

Na taj glas svak ko pušku nosi iz Bače- 
va Dola i iz Radovčića trči što ga noge no- 
se put Debeloga Brijega. Meće se iz puša- 
ka, da čuju i druga selija, pa da se njima 
pridruže, te i drugi, čuvši ovo puškaranje, 
lete svi za ovom četom sivijeh sokolova. 

U čas su na Debelomu Brijegu. Ali, eto ču- 
da, tu ni Crnogorca, ni od Crnogorca glasa. 

Oni, koji su ovu osnovu skovali, stadoše. 
vikat, da su puku već dodijale ove pogibli 
i nevolje, da se dalje ne može podnosit 
irančezi jaram, da ga se narod mora otresti, 
»Jedino nas Inglezi mogu iz ove nevolje 
spasti — vikahu neki od njih — a oni nam 
i nugjaju slobodu, dajte da je prihitimo, 
nemojmo se ludo izgubit !« 

— U Ingleza, u Ingleza, viče narod ko 
iz jednog grla, hajdmo u Ingleza! Oni će 
nas spasti ! 

— Živjeli Inglezi! viče Ivaniš Tarašev. 

— Živjeli, živjeli Inglezi, živjeli naši oslo- 
boditelji! odgovara narod. 

Udilj se izabere dvadesetipet uglednijeh 
Konavljana, te prisiliše kapetana frančezijeh 
pandura, Moretti, da napiše pismo odanosti 
ingleškom zapovjedniku, te odmah krenuše 
put Boke Kotorske, gdje se on tad nalazio. 

Zapovjednik ih Hoste lijepo primi na svo- 
me brodu »Baccante« i dade im pismo za. 
sjegurnost potpisano od njega i od kape- 
tana Lowena. 

Konavljani se veseli vrate na Debeli Bri- 
jeg, te prva im bje, da otole protjeraju fran- 
čeze žandarme i pukovnika narodne straže 
Petra Papi. 

I tako više u Konavlima nije bilo ni sje- 
ne vladavine ili oružja frančezoga. 

VI. 

Nekoliko dana iza ovoga dogogjaja sprav- 
ljaše Bona pismo za Kabogu, kad mu se 
najavi Magud. 


Me 


m. Gosparu Frano, ne znamo, što ćemo 
ni kako ćemo. Sve se nešto čini, da su sva 


obećanja Ingleza prosta varka. Eto su sve' 


Konavle bile čiste od Frančeza, Inglezi su 
mogli mirno _uljesti u Konavle kako u cr- 


kvu, a eto ih nema. Narod gubi svaku na- ' 


du i buni se, viče, da smo ga prevarili. 
— Pak? 


— Pak eto Frančezi su vidjeli, da' Inglez 


ne dolazi, pa Su opet poslali u Konavle 


Papi, i eno ga na Debelom Brijegu. Mi ni- 


jesmo hotjeli više Plaćat poreze, a sad je 


došla naredba kaznacu od Pločica, da pro- 
dava zemlje onijem, što ne će, da plaćaju 
Pločičani ne znadu više, što će činit. Zato 
sam došao k vama, da me posavjetujete 
kako se imamo vladati. 

— Reci narodu, da se ništa ne boji. In« 
glez oklijeva, jer ima zato važnijeh razloga.: 
Frančeza nemojte poslušat za živu glavu 
jer bi se lako mogao Inglez najedit, pa 
vam iZ osvete popalit sve Konavle. 

. Ovako je Bona tješio Maguda, ali i sam 
nije bio vele uvjeren u pomoć Ingleza, jer 
se čudio, zašto Inglez toliko oklijeva. 

a Da što ćemo činit, gosparu, vjere ti? 
zapita Magud. 

“ — Odaberite pešestericu izmegju vas, pak 
neka pogju u ingleškog zapovjednika i ne- 
ka mu predoče stanje .stvari. 

— Valjalo bi dakle sazvati narodni zbor? 


— Svakako, i to na Grudi, u srcu Ko- 
navala. 

Magud se odmah dao na posao, te sa- 
zvao zbor na Grudi, komu je i Bona prisu- 
stvovao. Tu Konavljani odlučiše, da ima 
Bona glavom poći u zapovjednika. Ali im 
on predoči, da on to ne može nikako uči- 
nit, pošto mu 'se obitelj nalazi u Dubrovni- 
ku, pa bi mogli Frančezi vas svoj bijes iz 
osvete: na njoj iskalit. Konavljani ni da 
čuju o tome, dapače Paljetak mu reče: 

— Ma, gosparu Vlaho, što činiš, tako ti 
ključa crkovnoga! Što ćemo mi hodit u In- 
gleza, kad ne znamo š njime ni govorit! 
Bez tebe se ne ćemo ni maknut! 

— Ne ćemo nigdje bez gospara Frana! 
poviče više glasova zajedno. 

— Dogji s nama, nastavi Paljetak, a mi 
ćemo molit ingleškog glavara, da te ime- 
nuje svojijem namjestnikom u Konavlima. 

— Tako je, u srebro ti se okovala! Ži- 
vio gospar Frano! Živjeli Inglezi! vikahu 
ostali iz zbora. 

— Ne, narode, ne mogu, pa ne mogu! 
Hvala vam na tolikoj odanosti, ali se te 
zadaće ne mogu primit nikako. Nego baš 
kad hoćete, ja ću vam sastavit jedno pismo 


za ingleškog zapovjednika, pa mu ga vi 


ponesite, drugo ne mogu! 

Nakon oduljeg razglabanja bje prihvaće- 
na od zbora gotovost, da Bona sastavi pi- 
smo, a da će ga njih petorica odnijet Ho- 
ste-u u Boku Kotorsku. 

Isti dan «Bona sastavi pismo u ime svijeh 
Konavljana, u komu su oni iskali, da budu 


2.96. E- 


primljeni pod zaštitu saveznijeh vlasti, za- 
hvaljivahu Iuglezima na njihovom zauzima- 
nju za obnovu dubrovačke slobode; nave- 
doše, kako se repuplika nije nikad odrekla 
svojijeh prava, i ako su joj silom oskvrnu- 
ta od Frančeza; te napokon iskahu, da se 
opet uvedu stari dubrovački zakoni u Ko- 
navle, dokle ne bude po svuda uspostavlje- 
na repuplika. 

Dok je Bona ovako radio u Konavlima, 
Kaboga je u: Cavtatu svega i svašta javno 
proti Frančezima govorio i bunio Cavtaća- 
ne, da će svi mladi ljudi biti od Frančeza 
odvedeni u Dubrovnik pod oružje. Kad su 
to Frančezi obaznali, pošalju žandarme u 
Cavtat, da uhvate Kabogu i da ga dovedu 
u Dubrovnik, ali skočiše Cavtaćarii, potje- 
raše žandarme i tako oslobode Kabogu. 
On tad pobjegne u Boku, i radi sjegurno- 
sti, ukrca se na inglešku fregatu. 

VII. 

U Cavtatu u tovjerni Marije Konavoke »na 
Prijekomu« sjedi nekoliko mladijeh Cavtaćana. 

_ Pa što si ono rekao, Pero, je li isti- 
“na — upita kovač Vlaho brijača Pera Li- 
sića — da su Inglezi obećali, da će nas 
opet stavit pod repupliku ? 

_ A da što će? Nego će zar pustit, da 
nas gnjavi Frančez oli Rus? 

_ Bit će sve tako, ali ja nikako ne Ta- 
zumijem, što se Inglez toliko prti? Koja 
njemu korist, da nama vrati rćpupliku, pa 
da onda pogje, okle je i došao ? 

— 1 ja se tome čudim, primjeti Pavo ri- 
bar. 

— Vi ne razumijete; pa se zato i čudite, 
protumači im Pero. Ja znam sve, kako stva- 
ri stoje; u mene u dućan dolaze i naši i 
Frančezi i Inglezi i svak; moj ti je dućan 
neutralno zemljište, pak čujem i znam sve, 
što ko govori i misli. 

— Da brzo li si naučio irančezi i ingle- 
ški! upekne ga Vlaho 

— Nijesam tupe glave ko i ti, odgovori 
Pero uvijegjen. Sto jedanput čujem, to i za- 
pamtim. 

— Žao mi je samo, opet će Vlaho, da 
ćemo s tobom udrit na čudo. Puna ti je 
glava tijeh novijeh jezika, pa ćeš zaboravit 
naški i ne ćemo se moć više s tobom raz- 
govarati. 

— Ine ćemo te moć razumjeti, nadoda 
Pavo, kad nam budeš pripovijedat novosti. 

Ne bi mu brica Pero zaista bio ostao du- 
žan odgovor, da se u to nije čuo nekakav 
znak trublje, te svi istrčaše na dvor, da vi- 
de, što je. : 

Pred crkvom se sv. Nikole zgrnula gomila 
naroda, jer se tu nadimlje puhajući u trub- 
lju jedan ingleški mornar, i premda je Li- 
stopad, sve ga znoj oblijeva po licu od ve- 
lika nadimanja. 

— Sto ono trubi? upita Vlaho Pera. 

Velika miika. Peru, da ne može odgovo- 
rit, jer on, koji se uvijek hvali, da prvi o- 
bazna sve novosti i da zna, što će bit su- 


m. ga 


tra, prekosutra, do mjesec, do dva, do godi- 
nu, dotri, eto ovaj putne zna, ni što se sad 
dogagja, ali ipak, da nešto reče, odgovori: 

— Nema boljega posla. Da ima što dru- 
go činit, ne bi se zaista ongje onako na- 
tezao i znojio! 

Svi, koji su bili oko njega, prasnuše u 
smijeh, a Marko, varoški danguba, porug- 
ljivo će Peru: 

— Ode ti, Pero, ovi put mudrost ispod 
kape! Imao si dobro nabit kapu na glavu, 
pa ne pustit, da ti tako ludo pobjegne pa- 
met iz glave ko Mlječanima miš iz tikve! 

Svi se grohotom nasmijaše Markovoj pri- 
mjetbi, a on još nadoda: 

— Ja ću vam rijet, što ono trubi. Ono 
trubi, da se skupi narod, jerbo će sad na- 
šega Pera proglasit konsulom  ingleškijem 
i irančezijem. : 

Opet se svi nasmijaše, a bijednog brica- 
Peru od muke biju slane kite po obrazu. 
Vidi, da je zapao ko lija u gvožgja, pa se 
protura i jedva udalji od ovijeh podruguša. 

Do malo su i Pero i svi ostali znali, za- 


što ono trubljenje. Mladi ingleški poručnik 


Macdonald pristupi k lijenki od barjaka, 
priveza na konop zamotani barjak, pa preda 
konop u ruke jednomu vojniku, koji ga 
žurno potezaše. A kad onaj zamotuljak 
prispije na vrh lijenke, zdrucne drugijem 
krajem konopa, na što se zamotuljak raz- 
imota, vjetric ga razvije, i ukaže se velika 
ingleška zastava, koju pozdravi 11. topov- 
skijeh hitaca sa usidrene iregate u luci. 

To je bilo na 28. Listopada. 
— Znao sam ja još jučer za ovo, razvi- 
če se sad Pero, ali. nijesam smio govoriti ! 


Živjeli Inglezi! 


— Živjeli! zaori iz stotine grla. 

— Živjela sloboda! Živio Dubrovnik! ču 
se s obližnjeg prozora glas Kaboge, koji se 
je već bio s ingleškom fregatom iz Boke 
vratio. 

— Živio Dubrovnik! Živio gospar Vlaho 
Špaletin*)! odvrati narod. 

VIII. 

— Nije mi drago, pa zaludu, nikako mi 
ne ide u glavu! govoraše Frano Bona svo- 
me rogjaku Pijerku Boni. Iznenada i preko 
svačijeg očekivanja Inglez je imenovao Vlaha 
Kabogu namjestnikom Konavala i Cavtata! 
Sve me strah, da nije tu što treće po sri- 
jedi! Kako je fino ispod mukla Kaboga to 
imenovanje izvojštio ! 

— Ai rogjak mu je Antun imenovan 
namjestnikom za Ston i Pelješac, pridoda 
Pijerko. 

— Od kad to opet? 

— Za to sam i došao u Konavle, da ti 
sve pripovjedim. Ovijeh je zadnjijeh dana 
pribjeglo k Inglezima nekoliko Hrvata iz 
frančeze vojske, te oni i Inglezi digoše 
Frančezima Ston i vas Pelješac. Ja sam 
zapovijedao jednijem odjelom ove vojske. 


*) Sve su dubrovačke vlasteoske obitelji imale o- 
sim prezimena i nadimak. »Spaletin« je starinski na- 
dimak obitelji Kaboga. 

Više se u ovijem mjestima nigdje ne vije 
frančeza zastava, ali..... 


—Ali....? 
— Ali se u Stonu vije ingleška i.... 
—1....? 


— I austrijska! 

— | Kaboga namjesinik ? 

— Dva Kaboge — dva namjestnika, kako 
da druge vlastele nema! Vlaho u Konavli- 
ma i Cavtatu, a Antun Marinica u Stonu i 
Pelješcu. Inglezi su mu dapače dali nalog, 
da brani te zemlje proti svakomu, ko bi na 
njih s oružjem došao osim proti .... 

—.... Austrijancima? 

— Da, tako je! 

— Čuj me Pijerko, još ću ti nešto pri- 
povidjet, što mi još više zadaje misli. 

— O Vlahu? 

— Baš o njemu. Netom su Inglezi uljegli 
u Cavtat, ja sam predložio njemu i njegovn 
ocu, da odmah obavijestimo Miha Božovića, 
našega gragjanina, koji se sad nalazi u 
Carigradu kako pruski ministar, da smo se 
oslobodili Frančeza i da vas puk želi re- 
pupliku. To sam za to predložio, jer sam 
bio uvjeren, da bi on izradio u Porte, da 
se ona zauzme za pravo i zaštitu našega 
grada, kako se vazda do sad zauzimala, 
Ali Vlaho ne da o tome ni opepelit, dapa- 
če i oca nagovori, da nije prilika, da seto 
učini, jer bi se lahko mogao nać ingleški 
zapovjednik uvrijegjen, kad čuje, da ištemo 
zaštitu u Turčina. 


— Da ti rečem istinu, Frano, kad se 
stvar dobro pretrese, mislim, da. u tome 
nije imao baš krivo. 

— Vjerujem, ali ne bi hotio .... 

— Što? 

— Da ne bude po srijedi kakav dogovor! 

— Danas su vremena, kad čovjek ne 
može ni sebi pravo da vjeruje. Sve se mi- 
ješa, sve se valja, Bog sam. zna, kako će 
sve ovo dospjeti. Svakako se i ja čudim, 
kako je to, da Inglezi, koji su, ima neko- 
liko vremena, uljegli u Cavtat, još ne vje- 
šaju naš barjak, nego samo njihov? 

— 1 ja se čudim, to više, da su oni o- 
davle Frančeze istjerali i oni uljegli, govo- 
reći, da oni ne imaju druge nakane, nego 
potjerat odovle Frančeze, a onda uspostavit 
repupliku. 

.— A gdje se sad nalazi njihov zapo- 
vjednik ? 

— Evo ga u Cavtatu. 

— Dakle poslušaj me, Frano. Ja ću sa. 
stavit molbu na njega, u kojoj ću sve pre- 
dočit i zahtijevat, da izvrši, što je obećao; 
da ne oklijeva, nego da izvjesi naš stijeg 
i da proglasi repupliku. 

— Dobro! Ti učini tako, a ja ću skupit 
potpise sv& naše vlastele. 

Pijerko sastavi odulju molbu, koju pot- 
o pisaše sva dubrovačka vlastela, te se nala- 
žahu u Cavtatu i Konavlima, pa je predade 
zapovjedniku Lowen-u u Cavtatu. 

On ih lijepo primi i obeća, da će nastojat, 
da se u najkraćem roku izvrši, što oni žele. 

Nakon dva dana primi Bona odgovor. 
Ali je bio sasvim u protivurječju sa obeća- 
njem, jer je glasio: »Ja nemam nikakva 
napuika za uspostavu repuplike. Eno vam 
admiralja, obratite se njemu, on je vrhovni 
zapovjednik naše sile u Jadranskom Moru, 
Lowen, zapovjednik«. 

Istom prilikom poruči Boni, da bi bilo 
najbolje, da pogje on glavom u admiralja 
na brod, te da od njega zaište ono, što je 
u molbi navedeno. 
“ Pijerko je već bio pošao iz Cavtata, da 
preuzme mjesto namjestnika primorskijeh ze- 
malja, jer ite osvojiše Inglezi, a njemu 
poslaše glasnika, da umah dogje, jer je 
imenovan namjestnikom. ; 

— Dakle, što ćemo sad? govoraše Bona 
u skupu vlastele, a tu je bio i Kaboga. 


Čitali ste, što piše Lowen, a čuli ste, što '* 


poručiva. 

— Stvar je dosta ozbiljna, odgovori Na- 
tali. To se ne može tako na prečac riješiti. 
Svaka se voćka žvaka pa proguta, a obličke 
ne proždire. Ja bi, da se sastanemo u Ka- 
boge u kući, pa da tu mirno i trijezno pro- 
mozgamo o stvari, dok štogod odlučimo, 

— Ni u snu, to nikako! čsu Kaboga. 
Ne ću, da se kiipite u mene u kući, da još 
Inglezi, koji su mi dali u ruke vlast na- 
mjestnika, promisle, da ja nijesam zadovo- 
ljan njihovom vladom. To ne može biti 
nikako! Nagjite kakvo drugo prikladnije 
mjesto za sastanak. 

— Ne služi ni tvoje kuće, ni drugoga 
mjesta. Ja idem sam, idem ravno u admi- | 
ralja u Triješće, bez sastanka i bez dogo- 
vora! Nijesu ni vremena, ni prilike, da se 
oklijeva, odvrati Bona. 

— Nije ti koristi, da ideš, odgovori Ka- 
boga. Sve što može učiniti Hoste, može i 
Lowen. Dakle, da oni kane sadar to učinit, 
ne bi te slali od jednoga do drugoga, kako 
od Iruda do Pilata, već bi odmah učinili. 

— A ja ipak idem! Kicalo je na vrati- . 
ma, da se kuca, a ko ne kuca, tome se 
vrata i ne otvaraju! odgovori Bona ljutito 
i ode put svoje kuće, da se odmah Sprasi 
za pulovanje put Triješća. 


IX. 


Petnajesti Studenoga 1813. osvane vedar 
i dijep ko u sred proljeća. Nebo vedro ko 
riblje oko, samo se na daleku obzorju crni 
mali oblačić poput osamljena stabla na ši- 
rokoj livadi. 

U “Cavtatu se pred dućanom varoškog 
brijača, Pera sjatilo nekoliko mješćana, pa 
pretresaju o svemu i svačemu. 

— Jesi li čuo, što nam je sinoć pripovi- 
jedao Nikolica Konavljanin u Frane Posti- 
jerice u tovjerni? upita jedan od njih meštra 
Frana Klačinu. 

— Kako nijesam, a nijesmo li za istom 
trpezom sjedali ! ' 

— Pa što na to govoriš? 

— Da ne vjerujem prije nego vidim! 

— A ja vjerujem, jerbo Nikolica zna do- 
bro ingleški, on je puno vremena brodio š 
njihovijem brođima. 

— A što vam je to pripovidio Nikolica ? 
upita Luka Car, pećar. 

— Pripovijedao nam je, brate, odgovori 
mu onaj prvi, da je čuo od jednog Ingleza, 
da će jutros doći njihov glavni zapovjednik 
u Cavtat, pa da će razviti dubrovački stijeg. 

— Vigji čuda, a meni se noćas snjelo, 
da je vas Cavtat okićen ingleškijem i dubro- 
vačkijem barjacima, umetne jedan iz skupa. 

— Tebi se snjelo, a do malo ćeš vidjet, 
da će se u Cavtatu vijati u istinu opet kako 
i prije stari barjak svetoga Vlaha. 

— Evo fregate, evo fregate! zaviče seo- 
ski danguba Marko. Sad će pucat, bum, 
bum, bummm, pa će nas svijeh ubit! Haj, 
bit će mesa ždralima! Brrrr! 

Svi se okrenuše put onamo, kuda je Mar- 
ko rukom kazao, te vidješe, gdje je iza ko- 
navoskijeh stijena provirio veliki ratni brod. 

— Koji je stijeg po krmi? zapita meštar 
Frano brijača Pera. Da nu pogledaj, ti do- 
bro vidiš ! 

Brica Pero napravi rukama šašku nad 0- 
čima, dobro upre gledom put broda; pak će: 

— Frančez, Bog i duša .Frančez, ja do- 
bro razaznavam zastavu ! 

Na te riječi svi ostaše ko. gromom oši- 
nuti, pak se u čudu zgledaše. Ništa ne go- 
vore, al im se na očima čita, da pitaju: 
»Što ovo znači?« 


P—— 

— Evo ti miike i nevolje! Sad će početi 
na nas pucat i poginuti ćemo kako miši u 
stupici, progovori prvi Pero. 

— Nije tebi žao, što će oni pucat, oglasi 
se danguba Marko, ni što ćemo svi pogi- 
nuti, ma ti je žao, da ti ne odvedu sobom 
mladu nevjestu, što si je onomadne doveo 
u kuću! 

— Nosi te vrag, vrlo li vazda š njime 
šuruješ, okosi se na nj Pero, a ostali se 
nasmijaše, i ako su ih svakojake crne mi- 
sli salijetale. 

— Ne bijaše se sad ženiti, kad nijesi sje- 
guran, da ćeš moći čuvati ženu, luda glavo, 
odvrati mu varoški danguba, pa rukama u 
špagu i pozviždavajući strugnu nekud dalje. 

Nu domalo se svačije dreselje pretvori fi 
veselje, jer, kad brod pristupi bliže, upo- 
znaše, da se na njemu vije ingleška a ne 
irančeza zastava, kako im brica bijaše kri- 
vo priopćio. 

— Ej meštre Pero, i ovi te put izdala 
ivoja mudrost! Kakva frančeza zastava, grom 
ie ošinuo, kad se eto na brodu vije ingle- 


oška! oglasi se meštar Frano. 


U prvi mah nije bijedni brica znao, ka- 
ko bi se iz miike izvukao, al se dosjeti, pak 


ode: 


— Bit će bio za kakvu varku izvjesio 
irančezu zastavu, a sad, kad se približio, 
izvjesio je svoju, da ga poznamo, ko je. 

— Da se ti ne prepaneš! primjeti meštar 
Frano. 

U to brod prispije pred sami otvor luke 
i tu se ukotvi.. 

Skoro je vas Cavtat plivao u radosti i 
veselju. U prisutnosti nekoliko vlastele i 
množine sakupljenog naroda, podizao je in- 
gleški oficir na visoku lijenku, usagjenu na 
igalu, stijeg svetog Vlaha, a sa usidrene 
gjemije »Baccante« grmjeli su topovski hitci 
na pozdrav slavnom stijegu, koji se opet 
poslije toliko godina lagodno razvijao na 
vršcu tanke lijenke. 

— Sad je na vama, govoraše Hoste Ka- 
bogi, da pobunite i sakupite Konavljane i 
Cavtaćane, pa da udarite na grad i na Gruž, 
te da istjerate Frančeze, i tako ih ne će vi- 
še biti u ovim krajevima. 

— Za to se hoće naporna truda i vješti- 
ne a i hrabre vojske, a Konavljani nijesu 
na to naučni, odvrati Kaboga. 

— Nemojte se, gospodine grofe, bojati, 
sokolio je Kabogu mladi poručnik Macdo- 
nald, željan boja, da se u: njem proslavi; 


vi s kraja a mi s mora, pobjeda će bit na-. 


ša sjegurno ! 

Kaboga nije nekako vele bio oduševljen 
za ovaj pothvat, ali da pogodi Inglezima, 
ne mogaše na ino, nego izda naredbu, ko- 
jom zvaše Konavljane, da krenu pod oru- 
žjem i s hranom na opsijedanje Dubrovni- 
ka. Uvjeren je bio, da Konavljani, koji se 
nikad ne bijahu izložili pogibeljima boja, 
ne će poslušati ovu naredbu. Ali se preva- 
ri! Konavljani skoknuše svi ko jedan, te 

se skupiše pod domaće barjake i vikahu 
da se ide osvajat Dubrovnik. 

Uvidi tad Kaboga, da on sam ne može 
izvršit tako teški pothvat, te zato pohrli k 
Ivu Natali. 

— Ivo, eno su svi Konavljani pod barjaci- 
ma i naoružani do zuba, hoće da jurišaju na 
grad. Što ćemo sad? Ko će ih predvoditi, 
ko li će zapovijedati? Mučan je ovo posao! 

.— A što je od Župljana? upita Natali. 

— Ne znam ništa za njih! 

— Čuj me! Ja idem u Župu, da nauckam 
Župljane na ustanak, da se i oni pridruže 
Konavljanima, a ti u toliko gledaj, da do- 
vedeš što više. Konavljana i Cavtaćana. 

Do osam dana iza ovog razgovora i to 
baš na 23 Studenoga pokaza se junačka 
četa na vrsima brdA poviše Dubrovnika. Tu 
su Konavljani sokolovi, Župljani junaci i 
lukavi Cavtaćani, a predvode ih Kaboga i 
Natali sa još dosta druge mlade vlastele. 

Odmah navališe na carsku tvrgjavu na 
vrh Srgja, prodriješe sve do samijeh vrata, 
ali biše suzbijeni, jer su bili naoružani sa- 
mo puškama, a Frančezi pucahu iz topova 
na njih sa svijeh tvrgjava gradskijeh, te s Lo- 
kruma i sa Srgja. 

Ipak uspiješe, da na Žarkovici zasade 
dubrovački stijeg i potjeraše Frančeze s 
Bosanke. 

Sutra vas božji dan ostadoše na tijem 
mjestima, premda bijeni sa svijeh frančezi- 
jeh utvrda. 

X. 

— Ej nevjero, nigdje te ne bilo! Ej pro- 
kleto koljeno Brankovića, vrlo ti li se još 
tvoga sjemena po svijetu nalazi! jađikova- 
še Natali. 

— Ili se kod od našijeh iznevjerio? zapi- 
ta Kaboga. 

— Kamo sreće da nije! 

— A ko je to, kuća mu se da Bog da 
iskopala! 

— Nesrećni Miho Giorgi pogrdi sebe i 
svoj soj, guja ga ujela, da bi li! 

— A što je uradio? 

— Izdao je domovinu, izdao je i samu 
svoju obitelj, svoje tijelo prodao Frančezu 
a vragu dušu! Jutros, dok si ti bio u Ri- 
jeci, našijem smo očima gledali čudo. ne- 
vigjeno. Sve je naše vlasteoske obitelji, što 
su bile u Gružu i u Lapadu, uveo jutros 
sa žandarima u grad i tu ih zatvorio. 

— Zatvorila se i njemu vrata od raja, da 
Bog da! 

— A to ga je potkupio gjenero Monitri- 
chard i naredio mu, da to učini, jer se je 
bojao, da ne bi oni, kad su slobodni, i na- 
dalje puk bunili. Grdno li je, brate, bilo 
vidjeti stare vijećnike i sijede vladike usred 
bajuneta a vodi ih dubrovački vlastelin! I 
sam je svoju obitelj stjerao megju bajune- 
te i u grad doveo, doveli i niega gjavoli 
u sred pakla! 

— Oj prokleta izdajo i prevaro! usdahne 
Kaboga. ' 

— Jadanje je zaludu, dragi Vlaho, sad va- 
lja puk nauckati, da udari na grad, primje- 
ti Natali. 

I s jedne strane Kaboga, s druge Natali 
uzbuniše Gružane, te se i oni pridružiše 
Konavljanima i Župljanima, pa udare na 
grad, ali bijahu suzbijeni. Ipak Frančezi 
nijesu imali u svojijem rukama drugo, ne- 
go sam grad. 

— Valjalo bi dić i Primorce na oružje, 
govoraše Natali Pijerku Boni. 


— Ija to mislim. Oni će nam dosta va- 
ljati, odgovori Pijerko. 

Zatim vijećahu i odrede, da Pijerko ide 
s četom Konavljana dizati Primorce na oru- . 
žje, što on i učini i u kratko vrijeme po- 
buni sve Primorje. 

Jednoga dana, dok je još Pijerko u Pri- 
morju bio, dogje k njemu odaslanik austrij- 
skog gjenerala Tomašića, te mu preda pi- 
smo. 

U tome pismu, pisanom u Kninu, Toma- 
šić naregjivaše, da Stonjani i Primorci ima- 
ju položit zakletvu vijernosti austrijskom 
ćesaru Franju I. 

Pijerko pročita pismo, pak će poslaniku: 

— Što znači ova naredba? 

— Ne znam, gospodine, odvrati mu ovaj. 
Ja imam samo naredbu, da vam ovo pismo 
predam. ' 

Pijerko gjipi na noge, postavi se pred 
poslanika, pak će mu: 

— Kažite gosparu gjeneralu, da je mene 
ovdje postavila ingleška vlada i da su u 
ovom kotaru već uspostavljeni zakoni i sti- 
jeg repuplike. Zato, da ne poznam nikakvu 
drugu zapovijed ni naredbu, izim sa strane 
ingleške vlasti. 

To reče i ljutito okrene legja poslaniku. 

Isto poslije podne krene s Primorcima 
u Gruž, da se pridruži ostalijem ustašama. 

XI. 

Čovjek je božji stvor, koji se razlikuje 
od ostalijeh živijeh stvorova jedino razu- 
mom. Ali, ako pusti, da mu srce nadvlada 
razum, tad se ponizuje, gubi svoje čoečko 
dostojanstvo i postaje sličan živini, koja 
nema razuma, nego. se požudno podava 
strastima svoga srca. Ko ne umije, da do- 
bro upotrebi ovaj božji dar, razum, bolje 
da ga i nema, jer ne bi kaljao ljudsko ime. 
A mržnja, zavist, oholost, taština i silesija 
drugijeh strasti, ko da vrebaju zgodu, da se 
čovjek kani. razuma, pa da im pusti slobo- 
dne ruke, da njime ovladaju. I kad se to 
dogodi, nastanu po pojedinca, po cijele 
skupine, a gdjegod i po cijele države ina- 


rode grozne poslijedice, kojim se više lije- , 


ka ne nagje. 

I u ovom važnom poduzeću, da se us- 
postavi dubrovačka repuplika, strast je do- 
prinijela svoju, omela je ovaj snažni pot- 
hvat. . 

Vlaho Kaboga, koliko je bio mudar i vri- 
jedan, pustio je, da njim ovlada oholosti, 

koja je bila udesna za nj i za cijelo pre- 
duzeće. : 

On je opazio, da je nastala zavist izme- 
gju Hoste-a i Lowen-a, koji će od njih 
dvojice biti vrhovni zapovjednik, te hotjaše, 
da se tom prigodom okoristi, ne sjećajući 
se, da i njega svlagjuje strast gora od one, 
koja je ovom dvojicom gospodovala, biva 
oholost! Promisli, da će mu biti lakše po- 
stignuti od Lowen-a kakvu veliku čast, ne- 
go od Hoste-a, jer je želio, da bude odli- 
kovan kakovom visokom časti, te zato zai- 
šte u Lowen-a, da mu podijeli kakav naslov. 
Lowen, radostan, da Kaboga priznaje njega 
a ne Hoste-a vrhovnim * zapovjednikom, s 
mjesta ga imenuje »vrhovnijem  upravite- 
ljem kopnenijem dubrovačke repuplike« i 
podijeli mu naslov »glavnog zapovjednika 
ustanka za opsijedanje Dubrovnika«. 

Topio se Kaboga od veselja“ radi _dobi- 
venijeh naslova, ne sluteći, da će ti naslo- 
vi upropastit i njega i cijeli pothvat! 

Hoste, koji je Kabogu imenovao namje- 
stnikom Konavala i Cavtata, koji mu je pre- 
dao stijeg dubrovački, koji je imao svo 
ratno orugje i velike ubojne gjemije pod 
svojom zapovijedi, smatrao se uvrijegjeni- 
jem radi Kabogina ponašanja, pošto je ovaj 
njega zapostavio Lowenu, koji nije imao 
nego samo šaku vojnika i dvije male uboj- 
ne lagje. 

To je urodilo teškijem poslijedicama ! 

Dok se Kaboga banio svojijem naslovi- 

ma, doleti u noći izmegju 8. i 9. Prosinca 
k njemu jedan uhoda i javi mu, da se Fran- 
čezi okupljaju nakanom, da prodru iz gra- 
da i da navale na glavni ustaški stan u 
Gružu. Kaboga odmah pobrza, da to javi 


Natali, koji se nalazio s poručnikom Mac-' 


donaldom i sa četom ustaša na Bosanki. 
Hotio je, da obavijesti Natali-a, jer nije bio 
stalan, da li će Frančezi navalit na stan u 
Gružu ili na Bosanku. 

On sam razmjesti vojsku po Pilama i 
naredi, da čuvaju neprijatelja i da na nj 
navale. ako bi kušao prodrijeti iz grada. 
A zaboravi, da grad ima i druga vrata, kud 
bi Frančez mogao lako izaći, jer tamo ni- 
je bilo nikoga, nego samo mala straža u- 
staša: 

Čekao je do ponoća s vojskom na Pila- 
ma, a kad je vidio, da se niko iz grada 
ne miče, krene put Gruža, tu raspusti voj- 
sku, a on s onijem, koji se nalažahu u 
glavnom stanu, u zaselku Sorgo, baci se 
na postelju i mirno zaspi. 

Ove noći pri samo svanuće hodio je Pi- 
jerko Bona put Gruža, da pregleda, straže 
narodne vojske. Malo niže »Boninova« _is- 
kočiše preda nj dva momka u odori iran- 
čezijeh vojnika, ali bez oružja. On se s 
prva strese, al se odmah sabere, te se_ma- 
ši rukom za balčak mača. 

— Ne bojte se, gospodine, oslovi ga je- 
dan od njih, mi dolazimo k vama, da vam 
pomožemo, a ne, da vam odmožemo. 

— Ko ste vi? zapita ih Pijerko, držeći 
još uvijek ruku na maču. 

— Mi smo Hrvati, a fraričezi vojnici. 
Noćas kad se dobro smrklo ostavimo naš 
logor i dogjosmo, da se predamo dubro- 
vačkoj gospodi, pak ćemo se i mi boriti za 
slobodu. 

— Evala vam djeco, vidi se, da krv nije 
voda! 

— Ali, gospodine, nemojte dangubit, jer: 
vam se gruba piše. Sva je irančeza posa- 
da izišla noćas iz grada kroz vrata od Plo- 
ča i ustalila se na Srgju, te će jutros na- 
valit na vaše u Gružu. 

— Hvala vam, djeco, na obavijesti. Tr- 
čite u Gruž, tamo ćete naći našijeh ljudi, 
pak se pridružite njima! uputi ih Pijerko, 
a on stade trčati put Gruža, što su ga no- 
ge nosile. 

Kako izvan sebe uleti u glavni stan, te 
ravno u sobu, gdje je Kaboga spavao. 

— Vlaho, Vlaho, diži se, zlo te ne sme- 
lo, pogibosmo jutros! razviče se Pijerko 
poviše Kabogine postelje. 

Kaboga onako iza sna nije znao, što se 
dogodilo, nije znao, da li snijeva ili je zbi- 
lja. Nu kad protare oči i vidi Pijerka po- 
više glave, umah je razumio, da se nešto 
važno sbiva. 

— Koji je opet vrag, što se tako dere- 
čiš? upita Pijerka. 

— Jad i nevolja i tvoja luda pamet! 
Do ponoća si čuvao Pile, a Frančezi su 

izišli na Pločama! Nego ne dangubi, diži se 
odmah! Oni su na Srgju, pa će sad na 
nas navaliti! 

To reče i ne čekajući odgovora, izleti iz 
kuće, da budi i zove svakoga, za koga je 
znao, da je njihov pristaša i da je kadar 
baratati oružjem. 

Na svu miiku sakupi jedva 50. ljudi i 
io oružanijeh samo puškama. Ti se svi za- 
tvoriše u glavni stan. 


Na jedanput ču se neka silna buka iz- | 


miješana sa puškaranjem i trubljenjem. Fran- 
.čezi silaze sa Srgja, te opkoljuju glavni 
ustaški stan. ' 

— Sad braćo ili nikad, sad je čas, da 
pokažemo, da u nama vri. dubrovačka krv, 
da smo vijerni potomci našijeh starijeh, da 
se i mi umijemo boriti za slobodu. Ili bu- 
dimo slobodni, ili izginimo svi jedan po 
jedan. Što će nam život'bez slobode! so- 
kolio je Pijerko svoje. 

— Živjela sloboda! Živio gospar Pijerko 
zaori iz svih pedeset grla. 

U to zviždnu prva neprijateljska kruglja 
kroz zrak, te u prozor, pa poviše Pijerko- 
ve glave izleti vanka na drugu stranu kroz 
protivni prozor. 

— Udrite braćo za slobodu! zaviče ka- 
petan Mato Milić, a pedeset pušaka planu 
ko jedna. ' 

Puna je četiri sata trajalo ovo puškara- 
nje. Ustaše su bili više sasvim iznemogli. 

Oko ručanjeg doba u času kad zamuko- 
še i dubrovačke i frančeze puške, ču se ne- 
ko puškaranje s brda. Pijerko pogleda put 
onamo, odakle je taj šum dopirao, te upo- 
zna megju grmljem brda i dimom pušaka, 
riječki barjak, 

— Marcijo Marcijo! zvao je veselo svo- 
ga brata. Naša je bobjeda, evo nam po- 
moći! Držimo se još malo, pomoć je bli- 
zu, evo Riječana, evo ih poviše nas, čuješ 
kako viču: »Pobjeda, pobjeda«! 

— Pobjeda, pobjeda, hurah! vikaše Mar- 
cijo u dvorani, što ga je grlo nosilo. Još 
samo trenutak braćo, evo našijeh vijernijeh 
Riječana, evo pomoći, suzbit ćemo silnog 
neprijatelja ! 

A Pijerko je trčao kako izvan sebe po 
kući i tražio Kabogu, jer ga ne vigjaše me- 
gju borcima. Napokon ga nagje, gdje leži 
u jednom kutu već sasvim klonut. 

— Ne boj se, Vlaho! Naša je pobjeda, 
pomogao nas je naš stari parac sv. Vlaho, 
evo nam idu Riječani u pomoć! vikaše Pi- 
jerko. Što si klonuo, daj zgrabi dževerdo, 
pomozi i ti, prije po ure ćemo, ako Bog 
da, slavit pobjedu! 

Na te se riječi Kaboga podigne, te po- 
duprt o rame svoga vijernog sluge Glava- 
na, pristupi k jednoj luknji u zidu, provu- 
če kroza nju cijev od puške, te sipaše ubo- 
jita zrna u neprijateljske redove. 

U to Riječani sigjoše sa brda, te se _po- 


. stave postrance neprijatelja, pa siplju ži- 

vi oganj iz pušaka, ne da hitac hitcu o- 
dušiti. 

Frančezi se raspršaše ko tamo, ko amo, 
gdje je ko prije mogao, a iz opsjednute 
kuće gromovito zaori: 

— Pobjeda, pobjeda ! 

Od četiri stotine Frančeza ostane ih više 
od stotine što mrtvijeh što ranjenijeh, a 
vrli ih Riječani nekoliko i zarobiše. 

Od opsjednutijeh  pogiboše dvojica, a 
Pijerko Bona dopade teškijeh rana. 

K večeru istoga dana brzaše Marcijo Bo- 
na put vrha brda, da vidi, što je od Natali, 
koji se tu sa četom ustaša nalazio. 

— Što je za Boga od tebe, gdje si ju- 
tros, o dlaci svi ne izgibosmo, a od tebe 
ni glasa ni traga! Neki dapače viču, da si 
nas prevario, da siizdajica! govoraše Mar- 
cijo Natali-u, kad se na brdu š njime sa- 
stao. 

— Nije, moj. dragi Marcijo, koljeno Na- 
talića nikad izdajničko bilo, pa ne ću ni 
ja navrći tu sramotnu ljagu na ime, koje 
sam od mojijeh pregjijeh neockvrnjeno ma- 
slijedio! odgovori mu Natali. 

— Da gdje si jutros? Svi smo te čekali 
ko ozebao sunce, kad ćeš nam doći s tvo- 
jijem ustašama u pomoć. , 

— Nijesam pritekao u pomoć, jer nijesam 
mogao za dva razloga. Prvo, jer od ne- 
prestane pucnjave topova s carske tvrgjave 
nijesam ni mogao čuti puškaranje u Gružu ; 
a drugo, jer sam svaki čas strepio i čuvao 

se, da me neprijatelj ne opazi i ne opkoli! 
Jedino za to nijesam došao, ali, eto, sveti 
je Vlaho pomogao i pobjeda je naša. 

— DA. Neprijatelja smo raspršali pomo- 
ćju svetoga Vlaha i našijeh hrabrijeh Rije- 
čana. A 

— Ti se veseliš toj pobjedi: Marcijo i 
svaki bi joj se Dubrovčanin morao veseliti, 
al' ipak, napomenut ću ti onu našu staru: 
U dobru se ne podnesi, a u zlu ne pod- 
lezi! ' 

— Hoćeš da rečeš, da se ne bi mi sad 
radi ove pobjede uzoholili, pa uzdajuć se 
puno u se, malaksali? 

— Ito, al i još nešto drugo! | 

— Biva? 

— Znaš li, gdje su ingleški brodovi ? 

— U konalu od Kalamote. 

— Ina jednomu se od njih nalazi Hoste. 

— Jest! 

— .Pa zašto ne pitaš, gdje su oni jutros ? 
Bar su nam oni mogli pružit valjanu po- 
moć! 

Marcijo se malo zamisli, pak će: 

— Istina! A ja, vidiš; nijesam na to ni 
promislio! : 

— Razumiješ li me dakle, što ti _ovijem 
hoću da rečem? Da je crno nama, kad bi 
smo se u ičiju pomoć uzdali. Marcije — 
nastavi Natali i kucne ga pri tom- rukom 
po ramenu — pamtiš li što je vazda go- 
vorio pokojni Gjono: »Uzđaj seu sei u 
svoje kljuse«! 


— Pamtim, pamtim! I meni se čini, da 
bi nam teško bilo uzdajuć se u ma čiju 
pomoć, jedino u onu odizgar — i pokaže 
prstom put neba — jer, opet zaludu sve 
»bez pomoći Višnjeg s nebi«! 

— Tako je, prijatelju! 

— Mene zovu prešni posli, završi Mar- 
cije, ja idem, a ti ostaj tu do nove nared- 
be. 

I prijatelji se poljubiše pa rastadoše. 

XII. 

— Da, gosparu Vlaho, govorio je drugi 
dan nakon pobjede u Gružu Miho Milić 
Kabogi, sad nam se' pruža lijepa prilika. 
Frančeza nema u Konavlima, nema u Cav- 
tatu, nema ih nigdje na otocima, ni u Pri- 
morju, aiiz Gruža smo ih eto istjerali. 
Još jedino grad ostaje u njihovim rukama. 
Dignimo im i to, potjerajmo ih i otole, pa 
eto su nam sva mjesta slobodna. Frančeza 
ne će bit više nigdje na dubrovačkom zem- 
ljištu, imat ćemo opet našu slobodnu repu- 
pliku. 

— Istina, moj Miho, ali grad je tvrd a 
tvrgjave su mu dobro naoružane, na grad 
je veoma teško udariti. 

— Ali puk se buni i hoće po što po to, 
da se na grad ide. U puku je veliko odu- 
ševljenje, svak želi, da to što prije bude. 
Zato su i poslali mene k Vama, da Vam 
javim, da je to opća želja, i da to valja da 
bude još danas prije noći. 

— Još danas?! 

— To puk hoće i ište a mi ne smijemo 
popustiti, jer je sad oduševljenje puka, ka- 
ko Vam već rekoh, veliko. Valja ga dakle 
umjeti dobro upotrebiti, nadasve sad, kad 


su Frančezi smeteni radi poraza u Gružu. 


— Dobro! Kad baš puk hoće, neka bu- 
de. Ali, slušaj me, Miho! Grad je veoma 
tvrda kost, -te se hoće velikijeh topova i do- 
sta džebane. Svega toga mi nemamo _ ili i- 
mamo sasvijem malo. Zato ću ja sad odmah 
poći na brod zapovjednika Hoste i moliti ga, 
i ako nam ne će doći u pomoć, da nam ba- 
rem zaimlje nekoliko topova, te praha i olova, 

— Živio, gosparu Vlaho! Ta ti je dobra 
i zgodno promišljena. Ja idem odmah, da 
javim našoj vojsci Vaš mudri savjet i odlu- 
ku, a Vi učinite, što ste nakanili. 

Malo iza ovog razgovora vozila se gru- 
škom lukom lagja put Kalamote. U njoj je 
Vlaho Kaboga i dva veslača. 

Kad je lagja prispjela u kon6ć od Kala- 
mote, zaustavi se ispod najvišeg broda. Ka- 
boga: se iskrca, te se pope na palubu. Na 
vrh stuba ga dočeka stražar, koji ga zapita: 

— Molim, ko ste i koga tražite? 

— Želio bi govoriti sa gospodinom za- 
povjednikom Hoste-om. 

U to bijaše već tu pristupio jedan oficir, 
te pozdravi Kabogu i odvede ga u Hoste- 
ovu sobu. 

Soba se nalazila na prvom spratu broda. 
Vrata bijahu otvorena, a Hoste sjedaše za- 
valjen u naslonjaču i čitaše nekakav spis. 

— Dobar dan, gospodine zapovjedniče! 
pozdravi Kaboga s vrata od sobe. 

— O, vi ste, grof Kaboga! Sto želite? 
odvrati mu Hoste i uspravi se na naslonja- 
ču, te pokaže rukom na drugi obližnji na- 
slonjač, nudeći Kabogi, da sjede. 

Kaboga učtivo pristupi, sjede, pak će: 


— Bit ćete čuli, da smo jučer potukli 


Frančeze u Gružu? 

— Znam! 

— Još im ostaje samo grad u rukama. 

— Istina! 

— Narod želi, da se njih oslobodi. 
 — Lijepa želja! 

— Ito još danas! 

— Nikad bolje! 

— Mi valja, da se okoristimo ovom  že- 
ljom naroda, te da dobro upotrebimo ovu 
lijepu priliku, kad su Frančezi sbunjeni ra- 
di poraza u Gružu. 

— Lijepa misao! 

— Ali nam fali topova! 

— Skujte ih! 

— | džebane!. 

— Napravite je! I 

— Ali kako i odakle skovat topove i na- 
praviti džebane! 

— Pa kad ne znate Vi, zar hoćete, da ja 
znam! ? 

— A ja sam baš došao k Vama, da nam 
zaimljete nekoliko topova i džebane. 

— Pa da ja ostanem bez oružja! Ala lijepa 
li ratnog broda bez oružja i bez džebane! 

— Nu to je samo do sutra, dok osvoji 
mo grad, a onda ćemo Vam sve povratiti. > 
U toliko ste vi ovdje sjegurni, od koga se 
Plašite ? Frančezi su daleko, a Rusi i dalje! 

— Ja Vam se samo čudim, gospodine 
grofe, kako imate smionstva, da u mene 
dolazite to pitati! 

— Nijesmo li zar pod Vašom zaštitom ? 

— Čudnovato, opet Vam govorim, da u 
mene dolazite pitati topove i džebanu, do- 
čim u drugoga ištete časti i naslove! Ko Vam 
je dao naslove, taj neka Vam dade i topove! 

— Ali odakle će mi dati, kad i sam ne- 
ma nego veoma malo? 

.— Nek Vam dade to malo što ima! 

Razumio je Kaboga, da mu Hoste pre- 
zirmo odgovara i da gašalje u Lowena, za- 
to jer je u ovoga časti iskao. Pokaje se, 
što je učinio ono, na što ga je hlepnja za 
čašću nasukala, ali je više bilo docna. Iza 
učina, kajanje slabo pomaže! Pokunjen se 
vrati s Hoste-ovog broda u Gruž. 

Nakon malo dana iza ovog posjeta čitao 
se prilijepljen po cijeloj dubrovačkoj državi 
ovaj proglas, potpisan od Hoste-a: 

»Nije svrha moga pothvata da uredim 
»dubrovačko zemljište, nego samo da otole 
»poijeram irančezu vojsku. Kadar to izvr- 
»šim, otputovati ću, da se pridružim mome 
»admiralju. Pitanje dubrovačke zastave ne 
»mogu za sad riješiti, ali svakako jamčim, 


>. »da će od Ingleza biti poštovana, kao za- 


»stava države zaraćene s Francuskom«. 

Iza kako je izdao ovaj proglas, otputuje 
put Boke Kotorske 

Eto kakvu su valjanu pomoć Dubrovčani 
izgubili, a sve radi velike požude za čašću 
svoga poglavice ! 

Pijerko je Bona ležao od zadobivenijeh 
rana i nije se mogao maknuti iz postelje. 
Kaboga pako nije imao toliko eneržije, da 
obuzda razuzdanost ustaša, koji su grabili 
i činili nasilja stanovnicima Pila i Ploča pa 
i Gružanima. Puk je kleo i proklinjao Ka- 
bogu, ali on se zadovoljavao tijem, da su 
mu odani oružani ljudi i zato je njihovu 
razuzdanost podnosio i mirno gledao. 

U toliko prispije prvijeh dana Prosinca 
kapetan Lowen u Gruž i dade pomoć usta- 
šama, pridruživši im 50 oružanijeh Ingleza i 
pomagajuć im sa dvije ubojne gjemije. 

Cijeli Prosinac opsijedahu ustaše grad i 
gradske utvrde, a kroz to su vrijeme du- 
brovački brodovi plovili pod starijem  stije- 
gom svetoga Vlaha. 

Nu, kad su neki od ovijeh brodova pri- 
spjeli na Rijeku, avstrijska im vlada ne do- 
pusti, da krenu otole pod dubrovačkijem 
stijegom, nego ih prisili, da izvjese avstrij- 
ski. 

XIII. 

— Sad smo više sjegurni, govoraše Ko- 
privica, jedan od vogja ustaša, prijatelju 
Zglavu. 

— Kako to misliš ? 

— Sjegurni smo, jerbo osim nas i In- 
gleza, sutra dolaze Hrvati s gjeneralom Mi- 
lutinovićem, da nam iag istjerati Fran- 
čeze. 

— Čuo sam i ja nešto o tome, ali je li 
io baš istina, da oni ne dolaze za drugo, 
nego da nama pomognu ? 

— Borme, mislim, da ne dohode za drugo, 
a i gospar mi je Vlaho ovako pripovidio. 

:— E, ako baš zato dolaze, tad je još 
malo opstanka Frančezu u ovijem stranama, 
jer ćemo ga mi, Inglezi i Hrvati zaista is- 


otjerati, pa da je i tri puta jači, nego što je. 


U to: naljeze megju njih Frano Bona, 
koji se baš ono jutro iz Triješća bio po- 
vratio. 

— Dobro nam došli, gosparu Frano! 0- 
sloviše ga objegrlice. 

— Zdravo da ste, djeco ! Kako idu naši 
gost na ovijem stranama ? 

— Dosad dobro, a čini mi se, da će i 
bolje, odgovori Koprivica. Znate li Vi što- 
god, je li istina, da nam sutra dolaze Hr- 
vati u pomoć ? 

— Dolaze, ali u ime Avstrije, jer su oni 
avstrijski vojnici. 

— A hoće li oni, recite nam, pripomoći 
nas, da istjeramo Frančeza ? 

— Nadam se, da hoće. 

— Bogu hvala, tad ćemo biti sasvijem 
slobodni! usklikne Zglav. 

— Bože daj, sinko! Ali sve nešto slutim, 


*a dao Bog da izagje na dobro! opazi Bona. 

— Što to misliš, gosparu Frano, vjere ti? 

— Ne znate vi još, kakav je danas svijet: 
svak gleda samo svoju korist. 

— To hoće rijet? 

— Ne bi hotio, da se oslobodimo Fran- 


> ablik i sa naprtimo na rame koga 
drugoga! presječe ga Koprivica. I ja sam 
to isto promišljao, ali nijesam hotio govo- 
riti. OR 

— DA, da, tako je! Valja se čuvati i biti 


jako oprezan u ovijem stvarima, reče Bona 


i ode. 

Drugog su se dana svi ustaše veselili i 
davali oduška svome veselju u pjevanju i 
plesanju, jer je prispio u Gruž avstrijski 
gjenero Milutinović sa dva bataljuna Hrvata. 

Ova se vojska odmah pridruži Inglezima 
i ustašama, te stadoše zajedno opsijedati 
grad. Na zaravanku se zaselka Sorgo viju 
tri zastave: s jedne strane ingleška, s druge 
avstrijska, a po srijedi dubrovačka. 

— Dragi prijatelju, govoraše Frano Bona 
Natali-u, što ti se čini od Vlaha? 

— Ne razumijem ga ni ja! odvrati Bona. 
Pripovidio mi je on isti, da mu je rekao 
Milutinović, da je poslan od cara, da istjera 
.Frančeze iz Dubrovnika, ali ni da ukine, 
ni da uspostavi republiku. Dok je ovdje 
bio Lowen, vrtio se oko njega ko sveti 
Matija oko poklada, dok nije izradio, da 
ga nadari zvučnijem naslovima. Sad, kad 
je došao Milutinović, uhvatio se njega ko 

lupar kamena, pa eto ga je i on potvrdio 
ili bolje imenovao namjestnikom. U toliko 
je Lowen razumio, da se na nj vele ne o- 
bazire, a da se do mila Boga udvara Mi- 
lutinoviću, pa ti je lijepo nas ostavio i ot- 
putovao put Visa, izlikom da je bolestan. 
A Lowen je bio baš onaj, koji je pravo 
mislio i koji je srcem radio za našu korist. 
Nije dosta, da smo izgubili Hoste-a, nego 
eto sad i njega, a sve poradi Kaboge! 

— Reci, poradi njegove lude oholosti ! 

— Tako je! Sad je ostao sam, da zapo- 


* vijeda i predvodi u opsijedanju grada, sad 


je miran, kad se može smatrati vrhovnijem 
zapovjednikom ! Nu sve mu to prosto bilo, 
ali znaš li što sad čini ? 

— Što? 

— Izdava naredbe i zapovijedi ne pod 


svoje ime, nego u ime..... 


— Koga? 

— U ime avstrijskog gjenerala ! 

— Ma što mi govoriš, duše ti! 

— Govorim tina žalost golu istinu! I me- 
ni je žao, da je moram govoriti, ali hoćeš, 
nećeš, tako je! Ja sam mu dapače prigo- 
vorio, zašto to čini, a on mi je tad okre- 
sao, da mu je Milutinović tako naredio. 
A kad sam mu spočitnuo, zašto se nije to- 
mu opro, nije mi ništa hotio da odgovori. 

— Da kojom se namjerom on pokorio 
toj naredbi ? 

— To je ono, što ni ja ne mogu doku- 
čiti. Tu mora da se nešto treće krije! 


PENA 


— Bože moj, kako će sve ovo svršiti išto 
će se napokon od nas dogoditi ? 

'— Može biti svega, al me mori nepre- 
stano crna slutnja! odgovori Bona i htjede, 
da će još nešto reći, al' u to dospije k nji- 
ma jedan Kotoranin, pak će: 

— Znate li, gospodo, što se u Boci do- 
gagja?» Umakao sam od tamo i brzao, da 
vas potanko obavijestim. 

— Govori, Tripo, što je? zapita Natali. 

— Neka malo odahnem, pa me poslušajte. 
Ubio me veliki put! — Dakle čujte! Av- 
strijanci s Milutinovićem na čelu padoše pod 
Hercegnovi. Crnogorski je vladika na to 
odmah zatvorio vrata od grada, veleći, da 
je on zauzeo svu Boku uime Rusije, te im 
zaprijeti, da ne idu naprijed, jer će tad na- 
valiti na njih njegova vojska, kojom on kao 
ruski gjenero zapovijeda. 

— Oho! usklikne Bona. 

— Tadar zapita Milutinović Hoste-a, što 
je u stvari, a ovaj se poče izvinjavati, tako 
da je Milutinović razumio, da je izdaja po 
srijedi. 

— Izdaja! zaupiše Bona i Natali zajedno. 

— Da, izdaja. Jer, dok je Hoste zvao Mi- 
lutinovića, da dogje zauzeti Kotor, on je već 
bio ugovorio s irančezom posadom, da grad 
predadu crnogorskom vlađici kao ruskom 
gjeneralu, ' 

— A Milutinović? upita Bona. 

— Na te se riječi zapanjio! Još mu reče 

Hoste, da će ukrcati kotorsku artiljeriju, da 
će Kotor i utvrde predati vladinoj komisiji, 
sastavljenoj od saveznijeh pokrajina Kotora 
i Crnegore, a zatim, da će otići, da opsi- 
jeda Dubrovnik. 
“ — Da opsijeda Dubrovnik ? Da li samo 
dok potjera Frančeze, ili da ga osvoji za 
sebe ? upita Bona više instinktivno nego ra- 
zložito, jer se zaista nije mogao nadati, da 
može ovaj Kotoranin znati, što kani Hoste. 

— To ne znam, gospodo, odvrati Tripo. 
Svakako, ovo su vremena, kad valja sto 
oči otvoriti i na sve veoma oprezno paziti. 
Ali, ja sam gladan i umoran od puta, idem, 
da se malo poštapim i da počinem. 

Kad su opet Bona i Natali ostali sami, 
zapita Bona: 

— Jesi li čuo lijepijeh novosti ? 

— Čuo sam, a razumio nijesam ništa, jer 
ko zna, na što sve ovo smijera. Nu reci mi, 
molim te, jesi li se sastao u Triješću s in- 
gleškijem admiraljom ? 

— Zato sam tamo i otišao !- 

— Pa što ti je rekao ? 

— Ni vrag crn, ni majka mu bijela. Re- 
kao mi je, da on nema drugog naloga od 
svoje vlade, nego samo, da podupire pot- 
hvate Austrijanaca u Jadranskom moru, te 
zato, da on ne može narediti svojijem pot- 
činjenijem zapovijednicima, da obnove našu 
repupliku. 

— Aha! presiječe ga Natali. 

— Ali je nadodao, da, ako se mi sami 


vratimo na naš stari ustav, ako razvijemo 
naš stijeg, ako se naoružamo na ustanak... 

— Tad? 

— Čekaj! I ako to bude samo proti Fran- 
čezima napereno, da... 

>... da će oni to mirno gledati ? 

— Ne, nego da će vojska, koja je u du- 
brovačkijem vodama, a pod njegovom za- 
povijedi, ovaki naš pothvat pomagati. 

— Hm, hm! promumlja Natali i zaklima 
glavom. : 

—Iutom smislu mi je pređao jedno 
pismo za Lowen-a. 

— A jesi li mu ga predao ? 

— Kako ću mu ga predati, kad je on 
prije otputovao iz Gruža, nego sam se ja 
vratio iz Triješća! — Dapače mi je još i to 
rekao, pošto je ovo čisto politička stvar, da 
će valjati, da se o tome bude govoriti u 
glavnom stanu sadruženijeh vladara, te me 
svjetovao, da tamo pošaljemo ovlašteno če- 
ljade, koje će pregovarati s ministrima sa- 
veznijeh država. Još mi je rekao, da su se 
tako vladale neke njemačke repuplike, pa 
da su eto sad uspostavljene. 

— Vjeruješ li ti to sve? upita Natali. 

— 1 vjerujem i ne vjerujem! Na .svrhu 
mi reče, da će on u toliko javiti svome 
: ministru, neka obavijesti ingleški dvor, da 
su me naša vlastela k njemu poslala, da 
zaištem pravo na uspostavu naše repuplike, 
i da se toga prava mi nijesmo nikad od- 
rekli, 


— Što bi nam dakle sad trebalo učiniti? 

— Valjalo bi, da Kaboga, kako namje- 
stnik, sazove zbor vlastele, pa da tad sami 
uspostavimo naš ustav. O tomu ga treba 
obavijestiti koliko prije. 

— Hajde ga odmah nagji i reci mu, kako 
se ima vladati! reče Natali, te se rukuje 
s Bonom, na što on odmah ode da traži 
Kabogu. 

Još isti dan nagje Kabogu i pripovijedaše 
mu, što ga je admiralj svjetovao, pak će: 

— Ti, kako namjestnik, valja da svakako 
zazoveš svu vlastelu na dogovor, i to udilj, 
i tu ćemo odlučiti, da se preuzme naš stari 
ustav. 

— Ne mogu! Nije sad zgodna prilika, 
da takovu odluku prihvatimo, jer na nju 
ne bi Avstrijanci nikako pristali. 

Bona se časkom zamisli, pak će: 

— Tad ćemo učiniti nešto drugo. Naći 
ćemo kakvu izliku, da prisilimo Milutinovića, 
nek prizna jedan upravni odbor, koji ćeš ti 
imenovati, a taj odbor neka se brine. za sve. 

— Ni to! Zaludu, Frano! Ja ne ću ni 
na šta pristati, što ne bi bilo Milutinoviću 
po ćudi! : 

Na te riječi Bona ništa ne odgovori, nego 
ode k Natali, kojemu sve pripovjedi, što 
mu je Kaboga rekao, pa završi: 

— Lijepo je bila moja osnova promi- 
šljena, jerbo, kad bi Kaboga imenovao od- 
bor i predložio ga Milutinoviću, a on ga 
odobrio, imao bi tad Kaboga slobodne ruke 

i mogao bi raditi, a da mu ne bi bilo po- 
treba imati ovlaštenje Milutinovićevo. A ovaj 
se paka ne bi mogao nikako oprijeti, va- 
ljalo bi da muči. Na taj bi se način bila 
osnovala neka vlast, koja bi .se mogla da- 
nas-sutra umiješati i u domaće političke 
posle. A ovako od svega toga ništa ! 

— Bože me čuvaj prijatelja, a od nepri- 
jatelja ću se sam čuvati! usdahne Natali. 

— A sad sam smeten kako kučak u cr- 
kvi! Ne znam kud ću, na koju li stranu! 
= — Znaš, koja je? Tentare licet.. Pokušaj 
još nešto. Pogji opet u Kaboge i baš mu 
osorno naredi, da skupi svu vlastelu. Ne 
htjede li te ni tad poslušati, raditi ćemo 
sami i bez njega! . 

Bona ode opet u Kaboge i zatraži, da 
odmah zazove svu vlastelu, a pri tom mu 
predoči, kako to žele sva vlastela i svi in- 
gleški oficiri, koji se nalaze u glavnom 
stanu u Gružu. 

Ali sve zaludu! Kaboga o tom ni da čuje! 

Kad jei to Bona priopćio. Natali, o- 
vaj će: 

— Nije nam potreba od njega! Možemo 

to svei sami izvesti. Hajde u Pala Nikšina 

Gozze, pa ti na jednu, a on na drugu 
stranu, obavijestite svu vlastelu, da se svi 
nagju večeras u Gružu, a u toliko ću ja 
promisliti za mjesto, gdje bi bilo najbolje, 
da se sastanemo. 

Bona prihvati Natali-jev predlog, te se 
on i Gozze odmah. dadoše na posao. 

Po humskim vodama ljupko se razlijeva 
Zrak premaljetnog sunca kad zalazi, 

I nad njim bavi se, i nad njim zasijeva 
Ko draže da nigdje rijeke ne upazi; 
Svijetlo li umire, tamno li razgrijeva. 
Bijedno li miruje, žarko li zarazi, 
Naglo li pobjegne, tiho 1 je stal, 

Svud: trepti razbludno gdje trepti val! 

: ' Kazali: «Zlatka». 

Pri ulasku se u grušku luku otvara na 
lijevu stranu riječki zalijev. Sto dublje u 
nj ulažiš, njegov se široki otvor sve to više 
sužuje, dok mu se na dnu, ondje, gdje je 
izvor Rijeke, obje obale ne sljube. 

Divna je gruška luka, al'i riječki zalijev 
odista ne zaostaje za njom. S lijeva i s de- 
sna poredale se kuće i kućice, a upored 
se njih svaki čas namjeriš na veliku dosto- 
janstvenu zgradu, ljetnjake dubrovačke vla- 
stele. Rastrkani tu i tamo, ko da ih je sam 
Bog iz vreće prosuo, da onaj i onako po 
prirodi lijepi kraj, još i ljudskijem umjećem 


"naresi. 


Tu se pomiješale gole vrleti sa gustijem 
maslinjacima, bistra voda sa prozirnijem 
morem, vita loza sa tankovitijem čempresom, 
šuplja trstika sa tvrdijem borom, bodljikavi 
šipak sa mehkom smokvom, visoka paoma 
sa niskom crnogoricom. Tu raste diačavi 
ćićimak i koštunjasta košćela pomiješani sa 
miomirisnom dunjom i na daleko poznatom 
riječkom breskvom. Tu ćeš naći pitomu ja- 
buku, slatku krušku, glatku kriješvu i cvije- 
tnjasti mjendeo upored divljeg rogača i ši- 

roke zovine. Tu je mjesto, gdje ćeš ćuti 
najljepšu pjesmu, koju nije nigda ljudska 
pamet dostigla, a i ne će, — pjesmu pri- 
rode. Šum se rijeke, koja izvire miješa sa 
lahkim šuškanjem trsti, milozvučno biglji- 
sanje slavuljevo sa titrajem mora pomiješa- 
na s vodom, svježa omavica vije tankim 
- čempresom i prohuji kroz granje i tranje, 
a ozgar ti odnekle s brda dopire glas tan- 
bog grla mlade Riječke ispremiješan sa vi- 
sokijem zviždukom svirale, u koju opet na 
drugoj strani mladi pastijer svoja čuvstva 
izlijeva. A sve to zajedno sačinja jednu u- 
godnu harmoniju, koja te kao glas sirene 
opčara, te bi dan i noć slušao i divio se 
ovoj vještini prirode i velikoj mudrosti O- 
noga, koji je sve to tako lijepo uredio. 

Tu je najpodesnije mjesto, gdje će čovjek 
spoznati svoje ništavilo i malenkost prama 
majci Prirodi i Onomu, koji svijem ovijem 
vlada; tu je mjesto, gdje će čovjek iz či- 


sta srca duboko uzdahnuti: Velik li si Bože - 


u djelima tvojijem ! 

Tamo su iza teška i naporna truda u 
službi domovine dubrovačka vlastela hodili, 
da odmore duh i tijelo, tu se nadahnjivali 
mnogi pjesnici. 


Tu su sagradili ljetnjake, da se u njima 


odmaraju i da se prirode nauživaju, kako 
bi Ferić rekao: 
Faucibus a primis geminae margine rivae, 


Multa voluptatis causa posuere beati 
Tecta patres. 

Prvi od ovakovijeh ljetnjaka, koji ti se 
ukaže, kad u zalijev uljezeš, to je onaj u 
Mokošici porodice Giorgi, znamenit, jer se 
u njem držala zadnja skupština dubrovačke 
vlastele. To je bilo u noći izmegju 18. i 19. 
Sječnja 1814. 

Ovo se večer vidjelo, gdje se jedan po 
jedan iz Gruža put Rijeke šuljahu vlastela 
ko noćne aveti. Da ih" ne bi ko sumnjiv 
opazio, igjahu do Kabogina ljetnjaka u Ba- 
tahovini pješke, a otole ih je stari lagjar 
Lobro prevozio na a stranu, u ovaj 
ljetnjak. 

Baš je odveo dvojicu. i vratio se, da opet 
preveze, ako je ko došao. Pogleda okolo 
(i ako je tmica, vješto joj je njegovo oko), 


* zazviždi kao ćuk, pa kad ne čuje ni od kle 


odgovora, priveže lagju pri kraj, a on se 
iskrca, te sjede u jedno prizigje, dobro se 
zagrnuvši starijem iskrpljenijem gunjem. 
Sjeo Lobro te stade promišljati o mladi- 
jem danima, kad se je on još kao dijete 
ukrcao za «maloga» na brod kapetana Pa- 
ska i kad su pošli negdje daleko s brodom. 
Kako se veselo nakon sedam mjeseca vra- 


, tio doma, kako ga je starica majka doče- 


kala — otac mu je bio davno umro —, 
kako se je nevinijem djetinjijem veseljem 
onda veselio! To mu je i bilo jedino ve- 
selje u životu, jer poslije ko da su Srde 
svu svoju zlobu poviše njegove glave iz- 
lile! Otišao je s brodom kapetana Miha, 
uhitila ih nevjera, jedva se spasio. Nakon 

više od godine dana povratio se doma, 
ali.... ali.... i tu starac zaplače..., ali 
kuću je našao pustu! Nije imao ko da ga 
pričeka, da ga za zdravlje upita! Rekoše 
mu, da je starica majka pred tri mjeseca 
umrla ! “ 

«Pa da sam je barem vidio, da sam joj 
barem oči zaklopio, bila bi mirno u grob 
legla» prošapće sam sobom. E, sad nije 
bilo druge, valja poći opet na more, a ko 
će upravljati kućicom, ko će vladati s ono 
malo sirotinje, ko će gajiti baštinu ? Svak 
mu je govorio: «Oženi se, Lobro! Što ćeš 
tako, komu ćeš to ostaviti, kad pogješ na 
more ?» I on se oženio. To je bilo ovako. 
Njemu Bog dao nešto malo imanja, a ona 
bila pripukla siromašica, ali valjana i ure- 
dna djevojčica. A za ljepotu para joj na 
daleko ne bijaše! Crne kose ko gavranovo 
perje, živo oko crno ko crni mramor, mali 
kovrćasti nosić ko dlijetom izdjelan, a usta 
ko da si ih parom prorezao! A ćutio je i 
on nju i ona njega, k6 što more ljubi o- 
bale i lahor lišće. Prvi je put vidio u crkvi 
u Rožatu. To je bilo jedne Nedjelje, e čini 
mu se jučer. «Moj Bože, kako ovo vrijeme 
prolazi», govoraše sam sobom, «ala je baš 
pravo pokojni kapetan Miho govorio: Pamti, 
sinko, da godine ne leže kako kvočka na 
jajima.» Kad je spazio, odmah ga nešto 
steglo oko srca, pa ne diže oka s Marice 
Ivove — tako se zvala — no se upiždrio 
u nju, ko pomorac u nebo, da ugata, koje 

će vrijeme. Prosti Bože, pričinila se misa 
dulja no ikad, nigda svršiti! Napokon ipak 
dospije, a on je čekao u potrijemku, odlu- 
čan, da će joj odmah kazati, što misli. I. 
ona izagje iz crkve, progje mimo nj, ali on 
ne može da progovori, učinio se uzo u 
grlu, ne će riječ, da izigje na usta, pa da 
će sad puknuti. No se smeo pa je gleda, 
ne umije ni da.joj se javi. «Ela luda gla- 


vo», govoraše kasnije sam sobom «pa nije- 


sam joj se ni javio, kako mi se ono zam- 
liječile oči! I to sam pomorac, pa se smeo 
ispred jedne ženske!» — i pljune preda se. 
«Ali polako, Lobro», nastavi, «znaš i onu 
drugu, što je kapetan Miho običavao reći: 
Lakše je osvojiti Carigrad, nego žensko 
srce»! «Ma se i ona zacrjenila, kad je 
vidjela, kako je uprto gledam, a zašto ?» 
«TA sto sam je puta vidio, ma se ne bi 
zacrjenila !» Opet se jedanput desio u ba- 
štini, kad je ona naljegla. I taj ga put ste- 
glo oko grla, ko da nezrele oskoruše žvače, 
ali ipak sakupi sve sile i oslovi je: «Dobro 
jutro, Marice, uranila ?» Pa od tad se sve 
to češće š njom sastajao i govorio joj puno, 
puno toga, ko da je hotio nadoknaditi ono, 
što je prvi put pred njom mučao. I došli 
su na oltar, vjenčali se i primili blagoslov. 
Ko srećniji od njega! Zaboravio i tugu za 
majkom i sve prijašnje jade, pa je živio 
životom punijem sreće i ljubavi. Šesti mjesec 
nakon vjenčanja, opet se ukrca na brod 
kapetana Paska. 1 plovio je u daleke kra- 

jeve, a kad bi ono stražario na kormilu za 
lijepe, mirne noći, maštao bi o svojoj ku- 
ćici, o dragoj ženicii.... o milom djetešcu, 
koje se imalo poroditi, jer je ostavio Ma- 
\ricu noseću. I vratio se! Kad se brod uhva- 
tio Kalamote, imao je živ iskočiti iz kože 
od miike, da se prije kuće dočepa. Veselio 
se zagrljaju žene i djeteta. «Samo, da mi 
je znati, jer li muško ili .žensko», govorio 
je. I brod je prispio uz obalu. Nadao se, 
da će biti Marica na obali i da će ga do- 
čekati raširenijeh ruka, ali nje nema, a mje- 
šćani ga gledaju nekako čudno, sve ko da 
mu govore: »Jadan Lobro, kakva te nesreća 
prati»! Nekom slutnjom u srcu krene uz 
selo put kuće, ali na kući svi prozori za- 
tvoreni. «Što je ovo, dobri Bože, na zlo 
slutim, jeda li na dobro izagje !» 

Što se više kući približavao, viša ga miika 
oko srca hvatala, a noge ko da su od mjedi 
slivene, ne će da stupaju naprijed, teškom 
ih je mlikom podizao. Niže kuće susrete 
staru babu Kulju, oslonjenu na komadini 
drenovine. 

— Kaži, babo, što mi je kuća zatvorena, 
ko da je pusta!? 

— Sinko, Bog nas je dao na ovi_ svijet, 
da patimo! Ti si još mlađ a ja sam više 
ostarila i prestarila, pa sam se uvjerila, da 
je sve ništa na ovome svijetu, da je vas 

Svijet samo dolina suza. I 

— Što si se dala u brbljanje kć zvrčoka 

u Veliki Četvrtak, kaži što mi je kuća nijema? 

— Valja sinko da trpimo i sve jade i 
nevolje da mirno podnosimo. Bog kuša čo- 
vjeka na svaki način! 

— Govori, ne mogla da Bog da! Ne te- 
gli mi tvojijem mučanjem zdrave iz glave 
zubove! Kaži mi, na što sve te tvoje pro- 
povijedi ciljaju ? ' 

— Pa kad hoćeš, kazat ću ti, al me ne 
kuni, da sam vještica jali zlogodnica. Sinko, 
kuća ti je pusta; Marica je umrla od ro- 
gjenja, a dijete malo ura iza nje. Ključi su 
ti od kuće u paroha, pogji k njemu 'neka | 
ti ih dade. 

To stara reče i otklipsa nekud dalje. 

On je brektao od miike. Htio bi da pro- 
plače, al ne može, zazeblo ga oko srca, ko 
da ga ljuta guja ujela. Napokon navalile 
suze na oči, ne da jedna drugoj odušiti. 
Ne ide više put kuće, no ravno u paroha. 
Tu reče, da želi i kuću i baštinu prodati, 
samo da ne bi kad više tamo zavirio. I 
prodade, a za dobivene novce kupi nešto 
male potleušice malo postrance od sela i 


. lagju, kojom je s jedne strane Rijeke na 


drugu ljude prevozio, U čas se promjenio, 


. poharao, nije to više oni kršni Lobro; od 


ljudi se tugjio, ljubio je samoću i njegovao 
lagju, koju je redio ko majka nevjestu i 
s kojom se češće puta znao razgovarati ko 
majka s dragijem čedom. 

Sve mu ove misli ovdje zgurenu u pri- 
zigju proletiše glavom, dok ga ne uspavaše. 
Zaspa i snijevao je, kako dolazi s mora a 


žena ga i dijete na obali čekaju. On stupa 
na kraj, pruža ruke, da ih zagrli, kad ga 
probudi udarac pod rebra. 

— Ti spiš tu mirno i snijevaš, a ja se 
k6 lud po ure derem i čudim se gdje si; 
ne bi jato ćukova onoliko izviždalo, koliko 
sam ja to puta učinio a ni otkle odgovora! 

Razabra se Lobro, protare oči, i ugleda 
pred sobom ljudsku spododu, koju on od- 
mah upozna ne po obličju, no po glasu. 

— Što ćete, gosparu Pavo, nije moja 
krivina, san me prevario ! ' 

— Hajde brzo, pa me prevezi, a nemoj 
sad brbljati ! 

— Ja ne ću, gosparu, ne bojte se; ma 
nemojte ni Vi vikati, jerbo znate kako se 
ono govori: noć je uhata a dan okast. 

Dok je to govorio, već je bio u lagji, a 
kad uljeze i «gospar Pavo», vješto lagju 
.otisne, pa stane da siječe veslima mrko more. 

Brzo dostigne protivnu obalu, te prima- 
kne uz kraj lagju, da se «gospar Pavo» 
iskrca. Ovaj skokne na kraj, te ravno put 
Giorgjićeve kuće. Na dati se znak vrata 
otvore, on uljeze, a ova se opet odmah 
zatvore. 

Već su sva vlastela bili na okupu, samo 
su još njega čekali. 

— Gdje si, vjere ti, Pavo? Evo smo svi 
sakupljeni, sam si ti falio! upita ga Frano 
Bona. 

— NE krivite mene, nego Lobra. Ja se 
isderečio u Batahovini od ćurlikanja, a on 

spi k6 zaklano prase i da nijesam na nj 
nagazio i probudio ga, ko zna kad bi bio 
ovdje prispio. 

— Dakle, kad smo svi, na posao, ne ča- 
simo časa! Bona će. 

— U sred noći ko hajduci, daleko od 


naše domaće Vijećnice! primjeti došljak Pavo. 


— Pa zar je ovo prvi put, da vlastela 
ne vijećaju u Vjećnici u gradu ? upane Bona. 
A nijesu se naši stari još 1437, kad je kuga 
bijesnila, zaklonili na Daksu i tamo vije- 
ćali? Nijesu li opet isto 1527 naši stari ta- 
kogjer za vrijeme kuge, u Cružu u mana- 
stiru sv. Križa vijećali -— pa i u drugijem 
raznijem prigodama ? Kad su tako naši stari 
radili u vrijeme, kad su slobodni bili, — 


kad su i oni na Daksi i u Gružu zakone» 


krojili, zašto ne možemo i mi, kad nas ne- 
volja na to sili, vijećati u Mokošici ?! 

— Tako je! potvrdiše mnogi. 

Tada Bona ispriča, što mu je rekao in- 
gleški admiralj i naglasi, kako je puno 
nade, da će repuplika biti uspostavljena. 
Ukaže pismo, koje mu je otac, stari vijećnik 
Miho, iz Beča poslao. Pismu je bio prilo- 
žen prepis spomenice, koju je još proša- 
stoga Srpnja njegov otac poslao dvoru u 
London. U njoj je bilo naglašeno, da je . 
dubrovačka repuplika bila silom potlačena, 


ali da se zato nije nikad odrekla svojijeh 
prava. Nadalje je u pismu bilo. rečeno, da 


je u istom smislu'i na dvore drugijeh vla- 
dara pisao. A pisao im je i to, da ga je 


obavijestio sin iz Dubrovnika, da su vla- 
stela i puk ustali, da se dočepaju svojijeh 
starijeh ustanova. To je saopćio preko grofa 
Ayale i Mihu Božoviću u Carigradu, da se 
on oko Porte zauzme za Dubrovnik, a on 
je sam istu stvar pisao Reis-efendiji. 

Kad je Bona dospio, digne se Kaboga: 

— Eto svi vidimo, kako je narod za naš 
pothvat dobro raspoložen, zato valja usta- 
nak nastaviti sve dok se ne dočepamo slo- 
bode. Ali ipak imam nešto da primjetim. 
Opazio sam, da Milutinović gleda ovaj naš 
ustanak zapriječiti i da nastoji, kako bi za- 
veo naše seljake. Još me je sinoć iskušavao 
o našem zboru, gdje ćemo ga držati i što 
ćemo odlučiti; a ja cijenim, da je baš moja 
dužnost sve mu priopćiti, što mi ovdje od- 
lučimo. Mislim, da će to biti za naše 
bolje. 

— Ne bi svega ovoga bilo potreba, da 
se mene poslušalo! umetne Ivan Kaboga. 
Zašto mi nijesmo odmah, kad je Frančez 
u naš grad uljegao molili Sultana, da nam 
daruje koji otok u Arćipelagu, pa da tamo 
sagradimo novi slobodni Dubrovnik ? 

— Ada ostavimo ovaj stari grad, u nje- 
mu kosti našijeh pregjijeh i sve one slavne 
uspomene, koje nas za nj veživaju! To smo 
ti odgovorili, kad si prvi put to predlagao, 
a to ti i sad govorimo, odvrati mu Bona. 

— Ostaviti gane ćemo nikako! reče Na- 
tali. Ali vrijeme je, da odlučimo, što ćemo 
i kako učiniti ? 

— Proglasimo uspostavu repuplike u svi- 
jem njezinijem: odnošajima. To je moje 
mnijenje: audaces Fortuna juvat! Bona će. 

— Ne bi ja tako na prečac to proglasio, 
umetne Natali; ja cijenim, da bi najzgodnije 
bilo, da se mi sad samo sastavimo pod 
zakonitijem obličjem. Tako bi smo mogli 
imati riječ u političkijem odnošajima i prtiti 
se u upravne posle gradske vlade. 

— Sasvijem je zgodan Natali-jev predlog, 
progovori Lukša Gozze. Kad bi smo pri- 
mili predlog Bone, pa sad proglasili uspo- , 
stavu republike, mislim, da ne bismo ni- 
kako uspjeli: Prvo, jer su Avstrijanci tome 
protivni, a drugo, svi znamo, kakvi su od- 
nošaji izmegju Milutinovića i Kaboge, te 
zato ne možemo nikakvu tajnu odluku pri- 
hvatiti, a treće, ko zna, bi li Hoste našu 
akciju proti Avstrijancima podupro. On je 
i tako uzjegjen, što ga je Kaboga uvrijedio, 

— Tako je, umetne Nikša Saraka, Natali- 
jev je predlog dobar i svakako ga valja 
prihvatiti. Nije naperen ni proti Inglezima 
a i Kaboga može biti zadovoljan. 

— Istina, istina! povikaše mnogi jedno- 
grlice. 

A kad oni umuknuše, oglasi se iz naj- 
daljeg kuta sobe duboki bas Nika Nikšina 


, Pozze, koji je sve do tad mučao i samo 


slušao: 

— Kako ne možemo odrubiti glave mno- 
gijem, koji su u ovoj dvorani, tako se pri- 
gnimo i protestujmo ! 


=, im 


Za nekoliko časa nasta grobna tišina, jer 
Svi razumješe ovo rodoljubno ogorčenje 
Pozzino izraženo u gornjijem sarkastično 
prezirnijem riječima. Ali znali su i to, da 
nije ni vrijeme ni prilika, da sad iztražuju, 
ko je vjera, ko li je nevjera, te zato pre- 
gjoše mukom preko ove primjetbe, te ko 
da je ne čuše, proslijedi Natali, okrenuvši 
se suproć Boni: : 

— Hajde Frano odmah sastavi pismeno 
ovu našu današnju gotovost! 

Bona prihvati perd, te sastavi svečani spis 
18. Sječnja 1814, u komu je pisalo, da su 
se vlastela sdružili pod vidom domovinskog 
ustava. 

— Da izaberemo jednoga izmegju nas, 
koji će otići kao odaslanik u glavni stan 
saveznijeh vladara, te se š njima dogovarati 
O uspostavi repuplike, predloži Miho Bona. 

— Niko drugi, nego ti! zaviče Nikša 
Saraka. 

— Ti, ti! ču se iz svijeh grla. 

“— Još bi valjalo, braćo, nastavi Miho, 
da pošljemo pismo Mihu Božoviću u Cari- 
grad, koje bi morali svi potpisati, da ga 
molimo, da se zauzme za nas u Porte. 

— Dobro je! potvrdiše mu. 

— Nadalje valja, da jedan od nas pogje 
u Milutinovića, te da ga izvijesti o našem 
naumu, nastavi Bona. Mislim, da ću sva- 
komu ugoditi, ako zato predložim Karla 
Natali. 

— Živio Karlo! zaori dvoranom. 

— A kad je već 'Kaboga imenovan pri- 
vremenijem namjestnikom našega naroda, 
priznajmo mu to ime, opet će Bona. 

Ovdje nastade mrmošenje i negodovanje, 
ali svah umukne, kad Bona nastavi: 

— Da, priznajmo mu! Ali imenujmo uz 
io jedan odbor od pet lica izmegju nas, 
koji će kao predstavnici vlastele raditi na 
dvoru i u Dubrovniku, da što prije posta- 
nemo slobodni. 

Na «ovo svi pristadoše, te izabraše u od- 
bor: Iva Kabogu, Nika Pozza-Sorgo, Luka 
Gozze, Nika Giorgi i Frana Bonu. 

Nakon toga se razigjoše, te ih je opet 
stari Lobro na protivnu stranu preveo. 

Odmah u jutro iza gornje sjednice ode 
odbor vlastele k Milutinoviću, da mu javi, 
što su odlučili. : 

On ih lijepo pričeka, pohvali njihove od- 
luke i dade pasoš Karlu Natali. 

Isti odbor javi pismeno Hoste-u, koji se 
već opet nalazio u Gružu, gornje odluke, 
ali im on ništa ne odgovori. 


XV. 


Na dnu se Gruža, taman ispod crkve sv: 
Nikole, nalazaše za vrijeme naše pripovi- 
jesti krčma Talijanca Angjula. Ta je krčma 
bila padalište kojekakvijeh domaćijeh izro- 
da i uhoda, koji su, za novac prodani, ra- 
dili, da na svaki način osujete uspostavu 


Tepuplike. Tu su se sastajali i dogovarali, 


što će sve na štetu dubrovačke slobode u- 


pe mam 


činiti, a vogja im bijaše, na žalost domaći 
vlastelin, Miho Giorgi. 

Jedno se jutro na putu ispred ove krčme 
sjatilo mnoštvo naroda. Svak gleda u ve- 
lika crna slova poviše vrata i čudi se, što 
ono znači i ko je ono napisao. A povrh 
vrata stajaše ovaj latinski natpis: 

«Non viles soleas, nec quid fabrile, parentes 

Ceu nostri quondam hic vendimus, at Patriam>. *) 

— Što je ovo, tako ti čuda, Marko? za- 
pita Ivo Kotruljić Marka Dendera. 

— Ovo ti je, da se mudri čuđe, a _ ludi 
varaju! ' 

— Nije, nego ovo je, da sam ja lud, što 
lugjega od sebe pitam! — otrese Kotruljić, 
pa se protura kroz narod do Iva _Cvijetko- 
vića, te! ga zapita: 


— Vjere ti, Ivo, ti znaš čitati, što ono piše? 


— Ono piše, da se ondje prodava mo- 
stra od kvondami patrija. 

Kotruljić učini znak glavom kako da je 
razumio, premda je sad manje znao, nego 
prije, što ga je zapitao. 

U toliko dohrli nekoliko avstrijskijeh voj- 
nika, te natpis premazaše, da ga nestane, 
a narod rasijeraju. 

Kad je Milutinović za ovo obaznao, od- 
mah je poveo oštru istragu, ne bi li oba- 
znao, ko je one stihove napisao, ali zalu- 
du, tajna osta tajna. 


*) Ne prodavamo ovdje, kako nekoć naši stari, pro- 
ste papuče niti kakve rukotvorine, nego domovinu. 

Isti dan u večer sjedaše nekoliko ustaša 
u krčmi Mata Krile, starinom Gružanina, 
te večerivahu suhog kruha i luka, jer dru- 
go ne mogahu dobaviti. 

U neke će Ivo Kotruljić Peru Tikvici, po- 
znatom šaljivdžiji : 

— Što si, Pero, večeras zamuknuo, ko 
da si u crkvi? 

*'— Ma i čini mi se ko da sam u crkvi, 
jerbo su sad počeli poviše vrata od duća- 
nA pisati latinski, kako poviše vrata od cr- 
kava. 

Pak se okrene Matu: 

— A jesi li ti, Mato, našao koga, da ti 
sastavi štogod latinski, da i ti staviš poviše 
tvojijeh vrata ? ' 

— Jesam baš za tako čeljade kako što 
si ti. Meni ne služi, da mi niko sastavi, ja 
umijem i sam. 

— Vigji ti našega Mata, najedanput je 
postao latinski spjevaoc! 

— Koliko mi je dosta, da mogu upisati 
ovo: 

Petrus bevere vino, non pagare; 
Petrus non pagare, me plus non dare. *) 

— Drž sad to, Pero! Bolje ti je bilo 
mučati! reče jedan od družine a svi pras- 
nuše u smijeh. 
 — Bogu hvala, da si se i ti jedanput 
namjerio na meštra! opazi Kotruljić. 


*) U izmješanoj i pokvarenoj latinštini s tali- 
janštinom: Pero pije vino, ali ne plaća; Pero ne 
plaća, a ja mu više ne dam. 


Pm em 


— Nije čudo, da me prekara za ono ma- 
lo vina, što sam mu dužan, — odvrati Pe- 
10, — ljut je ove dane Mato kako zmija 
izmegju Velike i Male Gospe. A znate li 
zašto ? ' 

— Zašto? upitaše više njih zajedno, jer 
su znali, da Pero ne će ostati Matu dužan 
šalu, da će mu odvrati šilo za ognjilo. 

— Ostavila ga je lijepa Kate! 

— Je li istina, Mato ? zapita Ilija Petro- 
vić? ' 

— Ne vjerujte mu čeljadi božja! Ta zna- 
te, da mu laž trči na usta kako voda na 
točak. 

— Ma sam i ja nešto načuo! opet će 
lija. Regbi, da ovi put baš ne laže. 

— Pa nosi gjavo i vas i nju zajedno! 
okosi se Mato. 

— Vidite — razviče se Pero — jesam li 
vam rekao, zašto je ove dane osorit! Ali 
ko zna, ko zna, može biti da se lijepa Ka- 
tica i smiluje na dragoga Maticu! Ded u 
toliko mi zapjevajmo jednu, neka se siro- 
mah malo razabere 

Na to poče da pjeva, a ostali prihva- 
tiše: 

«Svi maškuli predavajte 
Dospjela je zavjet Kate; 
Trumbe svire, bumbi udara, 
Zato veli Mande stara: 

Kad naš Mato s brda dogje 
Ko zna da mu sreća progje». 

Kad dospješe pjesmu, Pero se okrene 
prama Matu, pak će mu: 

— Govorio sam ti ja, Mato, ne: vjeruj 
ženi ko ni mački! 

— Vrag ga odnio, ko ženskoj vjerovao! 
odgovori Mato. 

— Ta ti je dobra! Živio Matija, živio! 

— Živio! zaori krčmom iz Svijeh grla, 
pa se obrediše bokarom. 

— Vjere mi, braćo, tako je! oglasi se 
Ilija, tarući usta dlanom od ruke. Žena, to 
jetanka krv, koja se ne može sporedit s čo- 
eskom ! 

— 1 jest, i jest! upane Pero. Bog je čo- 
vjeka obdario snagom za deset žena, a že- 
nu lukavosti za sto ljudi! 

— Aha! potvrdiše mu. 

N. Čujte me ljudi — nastavi —, ja sam 
slušao sto puta popa, gdje čitajući jevan- 
gjelje s oltara govori: «Reče Bog, reče Pe- 
tar, reče Pavo», ali još ne čuh popa, daiz 
knjige čita: «Reče žena»! 

— Evala ti Petre! U srebro ti se okovala! 
zaviče Mato. Daj bokaru, na moj ću je ra- 
čun natočiti, a i dug ti praštam, samo kad 
si tako pošteno rekao! 

— Ovo ti je istina, koliko je li Bog na 
nebu! 

— Pametno si osolio, Petre, — umetne 
stari pomorac Nikola, koji je sve do sad 


omučao i slušao, — ali imam nešto opaziti. 


Nije baš opet tako na svijetu, da se čovjek 
ne može namjeriti i na dobru ženu, ali je 
to jako teško. Ima ih i dobrijeh, ali malo. 
A znaš, kako je? Nije se lasno desiti ni na 

dobru kapu i opanke, a kamo li na dobru 
ženu! ' 

— Dobra ti je! potvrdiše svikolici. 

— A neka ti još i ovo rečem — nastavi 
Nikola — i ženi se može vjerovati, pa ka- 
kva bila da bila, ali cigle tri stvari. 

— Da čujemo, koje su to? zapitaše mnogi. 

— Ovo sam čuo, djeco, od pokojnoga 
kapetana Vlaha. Nijedan ga od vas ne po- 
.zna. Ja sam naprtio šesetidrugu na vrat, a 


on je imao 83 godine, kad sam ih ja imao 


16, sad činite račun! 

— Batalimo račun, .a ti kaži nama što se 
ženskoj može vjerovati, da čujemo, je li i- 
stinito! reče jedan od družine. 

— Ako ne bude, osijecite mi desno uho, 
pa da da idem po svijetu ko nigdje niko. 
. Evo jedine tri stvari, što se ženskoj mogu 
vjerovati, a pazite dobro: Prvo, ako se na- 
laziš blizu nje, možeš vjerovati, da sito ti, 
a da nije drugi; drugo, ako plače, možeš 
joj vjerovati, da te kani prevariti; i treće, 
ako je umrla, možeš joj vjerovati, da je 
bila bolestna, 

— Živio Nikola! zaori krčmom. 

— Crk'o Nikola, i vi svi š njime zajed- 
no, da Bog da! razdere se s vrata od krčme 
Frano Bona. 

Na ovaj glas svi umukoše ko da si ih 
vrelom vodom opario. 

— Lijepo zaista, lijepo — nastavi Bona 
— vi se tu veselite i ločete, a mi se na 
dvoru mučimo iskrcavanjem“ ingleškijeh to- 

pova i pravljenjem baterija. Odmah svi na 
noge, na posao, do po ure ćemo pucati na 
grad! ' 

— Ala, braćo, istjerajmo Frančeza! po- 
viče stari Nikola, te svi ustaše i pohrliše 
za Bonom. 

Do malo se orila brdom i dolinom stra- 
šna grmljavina. od topovskog rikanja. Usta- 
še predvogjeni od Iva Natali, Vlaha Bone, 
Nikole Sarake, Mata Milića, Antuna Dorde- 
li, Petra Peričevića, Boža Ghetaldi, Marcija 
Bone i Vlaha Kaboge pomagahu sdruženi- 
jem Inglezima i Avstrijancima osvajati grad. 
Bumbe su velikijem uspjehom padale u grad. 

Ovako je trajalo četiri dana. Frančezi ni- 
jesu mogli više isdržati, nego pošalju po- 
slanike Milutinoviću, da ugovaraju. I poče- 
še pregovarati sa avstrijskijem i ingleškijem 
zapovjednicima, a Dubrovčane niko ništa i 
ne pita kao da ih i nema! j 

Vidi Natali, da se tu nešto treće krije, pa 
sakupi odbor vlastele i progovori: 

— Nema druge, braćo, o nama se ne 
vodi računa kao ni o lanjskom snijegu. 


* Jedini je način, da se sad usdržimo, da 


predložimo Hoste-u, nek on uzme zapovi- 
jed nad ovijem narodnijem ustankom. Sad 
je veoma zgodno, da dobijemo njegovu na- 
klonost i da razlučimo njegove interese od 
Milutinovićevijeh. 

Razumješe, da Natali, pravo govori, te 
odmah odoše Kabogi, da on to predloži 
Hoste-u. 

Ali Kaboga ne hijede ni čuti o tome. 

Sto će sad odbor? Da ne pokaže javno, 
da vlada nesuglasje izmegju njih i namje- 
stnika, napustiše ovu veoma koristnu naka- 
nu, koja bi im po svoj prilici bila puno 
pomogla. 

U toliko dojedri u Gruž gjemija «FEliza- 
betha», kojom zapovijedaše.kapetan Powen. 
On preuzme zapovijed nad svom ingleškom 
vojskom, a o Dubrovčanima se i ne govori! 

XVI. 

— Nikako drugovačije — govoraše Vla- 
ho Zglav jedne večeri u zboru ustaša — 
nego silom valja da ukažemo i Avstrijanci- 
ma i Inglezima, da oni ne bi bili ništa uči- 
nili bez nas. < — 

— Tako je! potvrdiše. 

— Da smo mi, prije nego je Milutinović 
i došao, opsijedali -grad te prisilili Franče- 
ze, da se u nj zatvore. ' 

— Istina! 

— A Inglezu ćemo rijeti, da nas je on 
na sve ovo i navukao buneći nas i šiljući 
proglase, pa nas sad ostavlja. 

— KO da nas i nema! 


— Da se razumijemo! Sutra u jutro svi 


na okup pak put grada ; ili milom ili silom, 
svakako ćemo pokazati, da nas ima i da 
valja, da i na nas računaju. 

— Ta ti valja! potvrdiše svikolici pa se 
razigjoše. 

Sutradan rano jutrom stupaše ustaška četa 
iz Gruža u grad. Putem nabasa na Miluti- 


novića, koji igjaše u društvu s nekoliko in- 
gleškijeh oficira. Četa ih opkoli te ih stane 
grditi, vičući da koli jedni toli drugi rade 
na prevaru, svak za se, a da je povratak 
dubrovačke slobode samo izlika, kojom va- 
raju narod, da se buni proti Frančezima, te 
da tako vojuje za njihovu korist. 

Vidje Milutinović, da se ne nalazi baš u 
najboljem položaju, te je kušao na svaki 
način, da narod umiri, a istodobno pošalje 
teklića odboru dubrovačke vlastele, da se 
želi š njim sastati što prije. 

Odbor dogje na lice mjesta, jer puk nije 
nikako hotio, da pusti Milutinovića. On za- 
moli odbor, da nastoji umiriti narod, Reče, 
da će do malo sklopiti predaju grada s iran- 
čezijem ugovornikom, te nadoda, da on ne 
može nikako uspostaviti repupliku, pošto 
ima naredbu, da. zauzme Dubrovnik u ime 
avstrijskog cara; ali ipak, da bi se mogli 
kakogod sporazumjeti, dokle se bude na 
čistu sa sudbinom Dubrovnika. 

Na to će Frano Bona: 

— Veleštovani Gospodine ! Mi ne možemo 
a i nećemo miriti narod. Narod se uzbunio a 
pravo ima, jer hoće, da brani čast, za koju je 
lio svoju krv u pothvatu, koji ste do ovog 
časa podupirali i Vi i Inglezi. Narod se du- 
brovački ne da tako lasno prevariti ni izigrati! 

Milutinović ostane osupnut na ovaku sr- 
čanost i rješitost dubrovačke vlastele, te ra- 
zumije, da nije kud kamo, nego da mora 
i na njih računati. | 

Zato reče: 

— Vi gospodo odbornici izaberite izme- 
gju ustaša dvije stotine ponajboljijeh, te neka 
oni oružani i pod dubrovačkijem barjakom 
ugju u grad zajedno sa saveznijem četama. 

— Pristajemo — odgovori Bona — ali 
se mora pored avstrijske i ingleške, na svi- 
jem mjestima, gdjegod ove budu, razviti i 
dubrovačka zastava, inače ne pristajemo, a 
naša narodna straža mora zajedno s Vašom 
čuvati grad i tvrgjavu. 

— Neka bude tako! odvrati Milutinović. 

— Još nešto — opet će Bona. U cijeloj 
našoj državi mora Kaboga ostati i nadalje 
kao namjestnik i obavljati svoje posle, a 
odbor opet svoje. 

Milutinović, stisnut u nevolji, ne mogaše 
na ino, nego im i ovo odobri. 

Baš su svršili ove pregovore s Milutinovi- 
ćem i pošliu svoj glavni stan u Gruž, kad eto 
ti vas zapijehan doleti Marko Marinović. 

— Istjerali smo ih! Nema ih više! Naš 
se barjak na Orlandu vije! krivio se već 
s vrata od kuće. 

Vlastela se pogledaše u čudu, jer nijesu 
razumjeli, zašto on ovako viče. 

On nastavi : 

— Ne čudite se ni malo, sve je istina! 
U gradu nema drugoga stijega nego naš! 
Živjela repuplika, živjela sloboda ! 

— Vjere ti, Marko, — presječe ga Sara- 
ka — ili nam pripovigji potanko, zašto to 
vičeš, ili inače valja da vjerujemo, da si 

šenuo umom. Kakav naš stijeg? Okle u 
gradu naš stijeg ? 

— Neka sjedem, jer sam umoran, pak ću 
vam sve u tančine pripovidjeti! reče Mari- 
nović, te prihvati stolicu, sjede, pa počme: 

— Danas se pred podne pobunio naš na- 
rod, koji se nalazio zatvoren u gradu. Na- 
pane na ifrančezu posadu i razoruža je. 
Odmah sastavismo narodnu stražu i poraz- 
mjetismo je po svijem tvrgjama. Ja poletim 
sa dva kovača i tri Župljanina na tvrgjavu 
Mulu. Tu razoružasmo ono malo frančezi- 
jeh vojnika, koje smo našli i začavlasmo 
topove, da ne bi mogli iz njih pucati na ' 
nas. Tad uzmem sobom deset našijeh do- 
maćijeh sodata, te u Revelin. Otole potje- 
ram Frančeze, a zjala topova obrnem put 
Ploča. Dok sam ja ovo radio s mojom dru- 
žinom, Gjuro Selak uljeze u kulu na vra- 
tima od Pila, potjera otole Frančeze, a za- 
tim razoruža glavnu stražarnicu. U toliko 
opazi Ivo Koprivica Pacioni-a, zapovjednika 
talijanske legije, gdje trči, da se dočepa 
Srgja i da otole stane pucati na grad. Po- 
leti za njim, uhvati ga i veže. Na drugom 
mjestu narod navali na zapovjednika place, 
Nardi-a, te mu silom ugrabi ključe od gra- 
da. Vlaho Zglav s malo, druga obori na tle 
dva topa, što su bili pred Dvorom i prisili 
irančeze žandare, koji su ih čuvali, da po- 
lože oružje. Gomila svijeta opkoli pred Di- 
vonom gjenerala Montricharda, a on se pre- 
da. Nakon svega ovoga, kad smo ostali mi 

sami i jedini gospodari grada, razvismo na 
placi naš stijeg, a iz hiljada se grla orilo: 
< «Živio stijeg svetoga Vlasi!» Sad se u gra- 
du na placi i na svijem utvrdama vije sa- 
mo naš stijeg; vas je puk okićen crljeno- 
modrijem kokardama, te se veseli pjevajući 
i napijajući ponovljenoj slobodi. 

Dok je ovo Marinović pripovijedao, vla- 
stela stajahu nepomični ko kameni kipovii 
pomnjivo ušahu, što on govori, a kad do- 
vrši, prvi.će Saraka: 

— Sve je to lijepo i dobro, aliko zna, što 
se sve otole može izleći? Ko zna kako ćeto 
primiti Avstrijanci i Inglezi i hoće li odobriti? 

— Ako će ih pitati!? skoči Marinović. 
Mi smo u svomu i na svomu sad jedini 
gospodari! To smo odavna i željeli ! 

— Istina, moj Marko, — nastavi Saraka 
— ali vazda je na svijetu bilo i biti će, da 
viša riba jede manju. Sad valja imati opre- 
znosti i lukavosti deset puta više nego do- 
sad, da nam sva miika ne bude zaludu. 

Marinović, u komu je vruća mladenačka 
krv vrela, zanesen velikijem žarom ljubavi 
za slobodom rodnoga grada, nije mogao, 
da razumije dubočinu riječi Sarake, koji se 
nije pustio ovladati zanosom, već koji je 
gledao hladno i trijezmeno u budućnost. 
Ljutit se stoga digne na noge, te jedva ih 
malo pozdravivši, izagje iz dvorane. i 

Brzao je putem, da se što prije uhvati 
grada, ali kad prispije na Pile, jedva uspije, 
da se uvuče u grad, a to, jer Natali, koji 

je bio s četom Župljana na brdu,te opazio 
ovu nenadanu promjenu stijega u gradu, 
sagje pred vrata od grada, da uljeze u grad 
i da bude svojom četom od pomoći onijem 
u gradu. Nu oni ga iz grada pod nijedan 
uvjet nijesu hotjeli pustiti u grad, jer su se 
bojali, da ne bi Župljani: stali po gradu 
Pljačkati. Narod dopušti samo Sabu Gjorgji, 


gradskom načelniku, i knezu Bozdari, da 


s Natali pregovaraju; ali vrata od grada 
stajahu ipak zatvorena, a ključe je držao 
Miho Krstica. Narod dapače pošalje Mari- 


.novića, kao kapetana narodne straže sa 


srzentom Ucovićem i sa deset sodata u stra- 
žarnicu na Pločama, da čuvaju i zapriječe, 
da se ne bi uvukli Župljani u grad, pošto 
su se ovi već bili približili prvijem vratima 
od Ploča i vikali, da ih se pusti u grad. 

Natali razlagaše Gjorgji i Bozdari, kako 
je puno zgodnije i koristnije po narodnu 
stvar, da puste njega i njegove u grad, ne- 
go Avstrijance i Ingleze, ali oni ne poslu- 
šaše, bojeći se, da se ne bi omrazili jedni- 
jem ili drugijem, te zaištu, da dogje Kabo- 
ga u grad, nek ih obavijesti, što je s Avstri- 
jancima i s Inglezima. 

Natali pošalje tad odmah glasnika u Gruž 
po Kabogu. 

XVII. 

— Čuste li, koje mi sad glasove ulak 
donese ? govoraše Kaboga ostaloj vlasteli, 
koji se nalažahu u glavnom stanu u Gružu. 

— Koje? pitahu začugjeno. 


— Natali je opazio s brda promjenu u gra- 
du, kako nam je malo prije Marinović pripovi- 
jedao, pa je došao s njegovijem Župljanima 
pred vrata od Ploča i ište, da ga puste u grad. 

— Da našijem pomože ? zapita Gozze. 

— Naravno, zato ; ali, ako Župljani uljezu 
u grad, da ne stanu pljačkati i grabiti!? 

— Da što se ima činiti ? 


— Ištu, da ja dogjem odmah u grad ida . 


ih obavijestim, što je od saveznijeh vojska. 

— A ti pogji! 

— Neću. Ja idem u Milutinovića, da mu 
pripovidim o uzbuni u gradu i o dolasku 
Natali-jevu. 

— Čini, kako znaš da je bolje! zaglavi 
Gozze. 

Kaboga na to ode k Milutinoviću i sve 
mu pripovidi. Ova vijest strašno uplaši Mi- 
lutinovića, premda bijaše već prije obavije- 
šten od Frančeza o pobuni. Na dugo se 
svjetovao s Kabogom, što bi valjalo sad 
raditi, dok napokon oni dvojica uglaviše 
nešto tajno, te Milutinović dade pismo Ka- 
bogi za majora Marojevića, koji se nalazio 
na Pilama na straži. 

U toliko vlastela, koji se nalažahu u 
gradu, predložiše u dogovoru s vogjama 
naroda, da se prisili zarobljenog gjenerala 
Montricharda, da potpiše kapitulaciju grada 
vlasteli. Ali se nikako ne mogahu složiti u 
ovako važnom prediogu. 

Neki pako gragjani predlagahu, da se 
sastavi jedan ustav prama potrebama puka, 


te da se sastavi vlada od vlastele i gragja- 
na, a da se ista stavi pod pokroviteljstvo 
saveznijeh vladara. Ali se ni u tomu ne 
mogahu složiti. 

Kaboga predade Marojeviću Milutinovi- 
ćevo pismo. Kad ga on prouči, pridruži se 
Kabogi, Franu Boni i Nikši Saraki, te svi 
odoše iza grada do vrata od Ploča, gdje se 
bio namjestio Natali. Zajedno tad stanu 
iskati, da se grad otvori i da ih se pusti 
unutra, ali zaludu. Tu ostaše da noće, u 
nadi, da će im se u jutro grad otvoriti. 

Okolo ponoća vozila se jedna lagja iz 
gradske luke put Ploča. U njoj bijahu Vla- 
ho Martin Kaboga i Mato Nikolica Pozza. 
Ovi se iskrcaše «u Posatu», te odoše k Vla- 
hu Kabogi. 

— Čuješ, Vlaho, — govoraše mu Pozza — 
mi ne možemo i ne ćemo pustiti, da ustaše 
ugju u grad. To smo te došli obavijestiti. 

— Pustite barem mene i ovo druge vla- 
stele! odgovori mu Kaboga. 

— Ne možemo ni to, jer bi trebalo otvo- 
riti gradska vrata, a tad bi nahrupili ustaše, 
ko bi ih sustegao ? 

— Da što kanite vi u gradu? 

— Mi želimo najprije govoriti s avstrij- 
skijem i ingleškijem zapovjednicima, a po 
tom, kad vidimo, što oni misle i ako bu- 
demo imati u pomoć njihove vojske, da 
suzbiju ustaše, kad bi hotjeli uljesti u grad 


na silu, stoprv ćemo tadar otvoriti vrata od 


grada. 

— Ali mi smo već sklopili ugovor s Mi- 
lutinovićem | opazi Kaboga.. 

— Ugovor mi ne pripoznajemo, jer mo- 
ramo prije svega bit na čistu na čemu smo! 
odgovori Pozza. 

— lu nj umetnuti neke nove uvjete! 
doda Martin. 

Kaboga obavijesti na to odmah svoje 
drugove, kako oni u gradu misle, te reče, 
da je zaludu gubiti vrijeme pred vratima 
od Ploča, nego da se svi vrate u Gruž. 
Tako i učine, a na vratima od Ploča osta 
opet sam Natali sa Župljanima. 

Dok se ovo dogagjalo u gradu i na Plo- 
čama, u Gružu se sasvijem druga sudbina 
kovala dubrovačkoj slobodi. Na brodu u 
sobi ingleškog zapovjednika sjedaše Milu- 
tinović i razgovaraše se š njime. Uslonio 
glavu na ruku, namrštio čelo, lijevi brk u- 
viljašio na više, a desni na niže, e vidi se 
nešto duboko uči, teške ga razvukuju misli. 

— Sad je najpodesnija prilika, — govo- 
raše. Bolju ne možemo čekati, jer je zaisto 
ne ćemo dočekati. , 

— Ali, oni su sami istjerali Frančeza, oni 
su se sami borili i grad osvojili ! 

— Toliko bolje! presiječe Milutinović. 
Doći ćemo na gotovo bez miike i truda. 

— Ali riječ je po srijedi ! 

— Kakva riječ ? 

— Da ćemo ih pomagati, da istjeraju 
Frančeze. 

— Pa zar nijesmo to i učinili? Što bi 

hotjeli više? Zar smo mi došli ovdje, da 
se borimo i ginemo zato, da potjeramo 
Frančeze, pak da im damo ključe od grada: 
evo vam vašega grada, kao da predajemo 
kakav mali poklon ! 

— Ali ključi i nijesu u nas! 

— Ako nijesu u nas, nijesu ni u Fran- 
čeza! Mi smo riječ izvršili, pomogli smo 
im istjerati Frančeza, a plata zato nek nam 
DOdE sene grad! Pa nijesmo li jučer pot- 
pisali s Frančezima kapitulaciju, dogovorom 
da ćemo grad zauzeti za nas! 

— A što misle vlastela ? 

— Kapitulacija je još za njih tajna, a ina- 
če ni sami ne znaju što bi. Megju sobom | 
se pregone. Ni svoju narodnu vojsku ne će 
da puste u grad. Zato velim, da ne valja 
dangubiti, jer se sad pruža najzgodniji čas, 

— Dakle mi ćemo ih pomiriti. Neka bude 
kako ti predlažeš! skoči se ingleški zapo- 
vjednik na noge i pruži desnicu Milutino- 
viću, nadodavši: «Ura je kasna, idem malo 
počinuti, a sutra zorom na posao !» 

Milutinović zadovoljan trljaše rukama dok 
se s broda na kraj vozio, a kad se uhvati 
kraja, pogje i on, da malo do svanuća počine. 

XVIII. 

Marinović je do kasne ure noći oblijetao 
od jedne do druge stražarnice, da pregle- 
da, je li sve u redu i je li svak na svome 
mjestu. U kasno doba legne onako obučen, 
da malo počine. Pred zoru ustane, da opet 
sve pregleda. 

Igjaše uprav put vrata od Pila, da poviri 
glavnu stražarnicu na gradskijem zidinam, 
kad ga na roglju, koji čini široka ulica sa 
stradunom, susrete Koprivica. 

— Uranio, Marko, jutros ? 

— Eto jesam, da pregledam straže i stra- 


žarnice, ali zasjela mi neka miika u grlo, 


ko da će me zadaviti, jedva se krećem. 

— Da se nijesi u napornu trudu prehladio ? 

— Nije, brate, no sam strašni san snio. 
Onako umoran, kako sam bio, bacih se 
malo na postelju, da počinem i u veliku 
strahu, da ne prespim, nijesam dobro ni 
zaspao, no onako tljao. U tome mi se po- 
lusnu prekazaše neke velike, strašne ljudes- 
. kare do zuba naoružane jataganima i puš- 
kama, pa me gnjave i dave, dok mi ne 
sputaše ruke i noge, te me tako vezana 
negdje u sred pustinje ostaviše. Tu se stre- 
soh i probudih, ali evo, još mi život drhće. 
Ne bi hotio, da se san kakogod izvrši! 

— San je laža, a Bog je istina, Marko, 
ali da ti pravo rečem ni ja nijesam zdravo 
dobre volje. Ima jedno pć ure, da mi je 
desno uho zapjevalo, bojim se, dobra biti 
ne će, a Bože daj, da izide sprama dobru! 

— Čuješ li? zapita ga Marinović i opše- 
šari šakom uho, da bolje čuje. 

— Što je ono, ko da vojska koraca ? Haj- 
demo, da vidimo ! 

I zbilja s Pila dopiraše k njima šum, ko 
da se more prelijeva ili da vojska stupa. 

Oni se popeše na zidine povrh gradski- 

jeh vrata, te vidješe, da avstrijska i ingleš- 
ka vojska kreće uz Posat, pa da svrće iza 
grada put Ploča, 

— Što ovo znači, Marko ? zapita Koprivica. 

— Dobro teško, a zlo jako lasno! 

U toliko već bijaše svanulo. Vojska pri- 
spije pred gradska vrata na Pločama. Tu 
išeta jedan ingleški oficir s malo vojnika, 
te božem kao da dolazi sa onima u gradu 
pregovarati, naredi, da se ostrane ustaše, 
koji se tu nalažahu s Natali. Vrata se grad- 
ska otvore, te on uljeze u grad. Oni voj- 
nici, koji za njim igjahu, odmah zaposje- 
doše vrata i zatvoriše ih. On pako s mjesta 
oslobodi zarobljenog Montricharda, a ovaj 
mu potpiše predaju Dubrovnika. Zatim na- 
redi svijem domaćijem stražama da odlaze. 
Tad otvori vrata od grada, a u Dubrovnik 
uljegoše, mješte Župljana, Avstrijanci i In- 
glezi, a Natali primi naredbu, da odlazi sa 
svojom vojskom. 

Župljani uzvijenuše na nj, da ih je u do- 
govoru s Milutinovićem svijeh prevario, te 
da ne bijaše nekijeh, koji razumješe, da je 
i on bio prevaren, zaista bi bio poginuo 
od udaraca bijesnijeh ustaša, a on mučaše 
i sve podnašaše mirno: ta za život mu je 
malo i stalo, boljelo ga je nadživjeti pro- 
past domaće slobode! 

Kiša pada, pomamio se vjetar, pa zviždi, 
zuji, huče i trči velikom brzinom vazda na- 

prijed, naprijed, ćak daleko... . onamo 
na drugu stranu preko mora. 

Pijerko Bona stoji za prozorom i gleda 
kako vjetar pred sobom goni suho lišće. 
Zaustavilo mu se oko na jedan oveći list. 
Vjetar š njim vitlja amo-tamo. spusti ga do 
zemlje, pak ga onda opet svom snagom 
digne u vis i opet ga spusti. To je tako 
trajalo nekoliko časaka, a onda odjedanput 
lupi š njime o zid suprotnje kuće. List za- 
struže po oklačini zida, ko da cvili, jer mo- 
ra pasti, a hotio bi se opet dignuti u visi- 
ne gori, gori... . 1 pane na zemlju doli 
u blato. Još je malo treperio, borio se sa 
silom jačom od sebe, ali dogje jaki vjetar 
.i sasvim ga u blato položi. A Pijerko gle- 
da i gleda, bilo mu je žao onog lista, ho- 
tio je saći na ulicu, pak ga dignuti i podi- 
ći u vis, neka opet leti u visine po čistom 
vazduhu, ali se razmisli, pa ostane nepo- 
mičan: ta što bi ga dizao, vas je mokar i 
oblijepljen blatom pa je težak, više se ne 
bi ni mogao usdržati u vazduhu, panuo bi 
opet odmah doli. 

— Ej bijedni liste - — usdahne Pijerko — 
živati slobode u elotanma čistog jajera, ali 
si jakom silom slomljen panuo i tu si smrt 
našao. Tu ćeš ležati u blatu i kaljuži, dok 
sasvim ne sagnjiješ. Tvoj je uđes sličan u- 
desu moga rodnog grada ..... Obojica 
ste pali, da se više nigda ne pridignete! 
Žrtva ste jače sile! A1 ipak ima razlike! Ti 


se bijedni liste, istina, ne ćeš pridignuti, 
ali ima ko će te osvetiti — osvetit će te 
lijepo pramaljeće! Ti si panuo, al tvoj je 
hrek ostao. i on će na proljeće zenuti, no- 
vijem će se lišćem okititi i ti ćeš imati za- 
mjenika, koji će se na tvom mjestu kočiti! 
A moj je grad panuo a ni hrek mu nije 
ostao! Panuo je i dignuti se ne će više! 


U gradu se pred svetijem Vlahom vije 
dubrovački stijeg, a po gradskijem zidinama 
i utvrdama viju se uporedo tri stijega: du- 
brovački, avstrijski i ingleški. - K' 

Kako vjetar jače zapuha, onako širi ove 
stijegove i drma ih, eno sad će ih u piljke 
iskidati. A oni onako vjetrom gonjeni hr- 
daju jedan u drugi, ko da se biju, koji će 
od njih trojice ostati, da se i nadalje bude 
vijati na zidinam staroga grada. Ta mala- 
šan je, a da je i veći, ne bi se mogao u 
troje razdijeliti ! 

A i sami vjetri ko da se natječu, koji će 
koji nadjačati i potisnuti ga! Bije se suhi 
i oštri sjevernjak sa mokrijem i mlohavijem 
južnjakom. Iste se sile prirode pregone, koja 
će zagospodovati gradom. 

— Kakvo je ovo danas vrijeme ? pitaše 
Koprivica Marinovića, 

— Kakva čeljad, takva i vremena: eto se 
i vjetri biju, koji će nadjačati! 

— Vidiš, Marko, kako drmaju našijem stije- 
gom? Čas nadvlada sjevernjak, pa ga goni put 
sjevera, a čas južnjak, pak ga goni put juga! 

— 1 ja gledam. A nijesi opazio, kad se 
sastanu oba vjetra jednakijeh sila, pa jedan 
tjera desno, drugi lijevo, a stijeg stoji ra- 
zastrt u ravnotežju megju dvije jednake sile 
i tako se drži, dokle jedan od njih ne nad- 
jača pa ga povuče na svoju stranu | 

— Drpe ga vjetri, drpe ga ljudi! Kako 
će bijedan svršiti ?! 

— Sagnjeti će zamotan u kakvom ložištu ! 
Ha, ha, ha! nasmije se jetko Marinović. 

XIX. ' 

— Gdje je gospodin načelnik?  pitaše 
gradskog kapetana mladi avstrijski oficir. 

— Doma je, gosparu, sad sam baš bio 
kod njega! odvrati mu kapetan. 

Oficir se uputi put «Zeljarice», gdje je 
načelnik stanovao, te zakuca na kućna vra- 
ta. Sluga otvori vrata, a on će ravno pred 
domaćina : 

— Casni gospodine, šalje me naš zapo- 
vjednik gjenero Milutinović naredbom, da 
odmah zapovidite, da se skine stijeg du- 
brovački ispred svetog Vlaha. 

Bozdari progje rukom preko čela i uzda- 
hne, pak okreše: 

. — Hajdete u gospara Milutinovića i re- 
cite mu, da je puk taj stijeg razvio, te po 
tom, da ni ja ni niko drugi nema prava, da 
ga skine, nego sam puk, koji ga je i izvjesio. 

Oficir na to osječe vojnički pozdrav i ode 
da javi Milutinoviću, što je načelnik poručio. 

. * 


— Da mi je znati, koga ovo čekaju? pi- 
taše jedan od svjetine, koja se pred Orlandom 
bila zgrnula, da vidi, što će se dogoditi. 

— Cekaju gjenerala! odvrati drugi. 

. — Ko zna zašto! 

U toliko trublja najavi, da gjenero dolazi. 

Vojnici se odmah ukopečiše kć da su usje- 


i oće 


čeni od kamena, spravni, da izvrše ono, 
što im bude naregjeno. 

Eto Milutinovića, a oko njega hrpa oli- 
cira. Stupe pred Orlanda, trublja zasviri, 
vojnici se bolje ukopečiše, a jedan od njih 
odriješivaše konop, na koji je bio dubro- 
vački stijeg privezan. 

Brzo odriješi konop i potezaše ga, al' 
stijeg ne će da silazi, ovio se oko lijenke 
ko čedo oko vrata mile majčice, pa se čvr- 
sto drži, ko da mu se mučno rastati s lijen- 
kom, na kojoj se kroz vijekove slobodan 
ponosito vijao, a onaj vojnik ozdo psuje i 
drpi, ne može ni da makne! U neke jak 
vjetar s protivne strane otrgne silom barjak 
s lijenke, a vojnik upotrebi dobru priliku 
te drpijaše brzo, brzo, da. mu se ne bi opet 
zavio. Pri samom se dnu razvije u sve ši- 
rine,ko da hoće još jednom za zadnji put, 
da pogleda kupole i tvrgje grada, dvore i 
palače vlastele, kuće i kućice gragjana, k6 
da hoće, da se još jedan put sit nagleda 
onoga, što je kroz vijekove mirno nesme- 
tano gledao..... al u to ga vojnik dohvati 
rukom, skine s konopa i zamota, da ga 
više niko nigda ne odmota! 

A vjetar donašaše na prekid glas pijanih 
vojnika, koji nedaleko u tovjerni pjevahu 
neku bojnu pjesmu, pjesmu slobode i to 
baš u času, kad je vojnik zamotavao stijeg 
slobode ! 


Zguren ispod zvonika gledaše Marinović 
ovaj prizor, srce mu se stislo, ne ćuti ni 
da zemlju tiče. 

— Što je ovo, Marko? zapita ga Selak, 
koji je takogjer pod zvonikom zguren ovaj 
prizor gledao. 


* 


Pao. pam 


Epilog. 


Na 28. Svibnja 1906. stupaše tiho i do- 
stojanstveno velika povorka preko dubrova- 
čkog «Straduna». 

Pomen je pada repuplike! 

Dva stranca stoje uslonjeni kod «Orlan- 
da» i gledaju ovu povorku. 

Mimo njih prolazi sijedi vlastelin, koga 
učtivo zaustavi jedan od ove dvojice: 

— Entschuldigen Sie, ich bitte, vas be- 
deutet dieser Umgang? !) ' 

— Fuimus!?) odgovori starac dostojan- 
stveno i proslijedi svoj put. 

U to naljeze na «Stradun» visok čovjek, 
mršav ko trklja, bez jednog oka, u podrti- 
nama obučen a na glavi mu stara zamrlja- 
na kapa isluženog avstrijskog činovnika. 

Zaustavi se, podboči se i osloni o štap 
pa nepomično gledaše u onu povorku. 

Od jednom iz svega grla zaviče: 

— Živjeli naši! 

A za njim hrpa obijestne i raspuštene 
dječurlije stade da se dere: 

— Karolina! Karolina! 

To bijaše Niko Marinović, sin Marka. 


eo 


3) Oprostite, molim Vas, što znači ova ophodnja? 
2) Bili smo! 


